Miss Europe Face: Ερωτας κλέφτης\nΜπήκε στη ζωή του… «Σαν τον κλέφτη»! Η 20χρονη καλλονή Ελένη Ευαγγελάτου είναι εδώ κι ένα μήνα το νέο αμόρε του Γιώργου Σαμπάνη. Το «φρέσκο» ζευγάρι κάνει τις πρώτες εξόδους του σε γνωστά καφέ της Γλυφάδας, συγκεντρώνοντας όλα τα βλέμματα.\nΜετά το χωρισμό του με την αναπληρωματική Σταρ Ελλάς 2007 Αντωνία Καλλιμούκου ο νεαρός γοητευτικός τραγουδιστής πολλών hot σουξέ της εποχής («Σαν τον κλέφτη», «Σε αφήνω στο επόμενο», «Τι να μας κάνει η νύχτα») είχε μείνει για πολλούς μήνες… ελεύθερος κι ωραίος! Τον τελευταίο μήνα όμως έχει μπει στη ζωή του η Ελένη, που κατάγεται από την Κεφαλλονιά και είναι ένα από τα καινούργια πρόσωπα στο χώρο του μόντελινγκ.\n«Στο πρόσωπο της Ελένης ο Γιώργος φαίνεται να έχει βρει τη νέα του σύντροφο. Είναι ένα ταιριαστό ζευγάρι» μας λέει άτομο του στενού περιβάλλοντός τους. «Η νέα αγαπημένη του πηγαίνει τακτικά με φίλες της στο "Αθηνών Αρένα" όπου εκείνος εμφανίζεται και πολλές φορές του κρατάει συντροφιά στο καμαρίνι. Στον ελεύθερο χρόνο τους τα παιδιά απολαμβάνουν τον καφέ τους σε κάποιο από τα γνωστά κοσμικά στέκια της Γλυφάδας κι εκεί -όπου αισθάνονται πιο χαλαρά- δεν κρύβουν τον έρωτά τους…»\nΗ Κεφαλλονίτισσα Ελένη Ευαγγελάτου έχει σπουδάσει αισθητικός, αλλά όνειρό της είναι να γίνει καταξιωμένο μοντέλο, όχι μόνο στη χώρα μας, αλλά και στο εξωτερικό. Οπως έχει δηλώσει η ίδια, θαυμάζει την Κάτια Ζυγούλη, την Ιωάννα Λίλλη και τη Ζιζέλ και όνειρο της είναι να περπατήσει σε διεθνείς πασαρέλες… Να πούμε ακόμα ότι είναι ανιψιά του γνωστού ζωγράφου Κώστα Ευαγγελάτου και πολλές φορές έχει ποζάρει για την προώθηση της δουλειάς του. ΑΛΚΙΝΟΟΣ ΜΠΟΥΝΙΑΣ


Ο Ερντογάν απειλεί με νέες επιθέσεις στους Κούρδους της Συρίας\n«Τώρα σκάβουν χαρακώματα στη Μάνμπιτζ. Τι σημαίνει αυτό; Σημαίνει΄’ετοιμάσαμε τους τάφους, ελάτε και θάψτε μας’», δήλωσε ο Τούρκος πρόεδρος\nΟ Τούρκος πρόεδρος Ταγίπ Ερντογάν δήλωσε σήμερα πως η κουρδική πολιτοφυλακή YPG δεν έχει εγκαταλείψει τη βόρεια συριακή πόλη Μάνμπιτζ, αντίθετα με ό,τι προβλέπει η συμφωνία ΗΠΑ-Τουρκίας, και πως η Τουρκία θα κάνει ό,τι είναι απαραίτητο.\n«Τώρα σκάβουν χαρακώματα στη Μάνμπιτζ. Τι σημαίνει αυτό; Σημαίνει΄’ετοιμάσαμε τους τάφους, ελάτε και θάψτε μας’», είπε ο Ερντογάν σε μια συγκέντρωση στη νότια Τουρκία. «Είπαν πως θα εγκαταλείψουν την περιοχή σε 90 ημέρες, αλλά δεν το έκαναν. Θα κάνουμε ό,τι είναι απαραίτητο».\nΙταλία: Ζευγάρι γλίτωσε από τη κατολίσθηση του σπιτιού του χάρη στις... γάτες του


Θέση εργασίας Βοηθός Σερβιτόρου - ERGON FOODS\nΣτην Ergon ψάχνουμε για ενθουσιώδεις και γεμάτους όρεξη ανθρώπους για να στελεχώσουν την ομάδα μας. Αυτή τη στιγμή αναζητούμε άτομα για το νέο project του ομίλου Ergon Foods στην Αθήνα .\nΜια σκεπαστή αγορά και ξενοδοχείο, το Ergon House .\nΟ ιδανικός υποψήφιος είναι εκείνος που έχει πάθος γι' αυτό που κάνει, αγαπά το φαγητό και είναι πρόθυμος να μετατρέψει την επίσκεψη στον χώρο μας σε μια μοναδική εμπειρία για τον επισκέπτη.\nΚαλείστε να προσφέρετε την καλύτερη δυνατή εξυπηρέτηση στους πελάτες και στους συναδέλφους σας.\nΦροντίζετε για τον καθαρισμό και τη διατήρηση του χώρου σας εντός των προτύπων υγιεινής και καθαριότητας.\nΗ άριστη χρήση των αγγλικών είναι απαραίτητη.\nΠροϋπηρεσία σε αντίστοιχη θέση εστιατορίου (απαραίτητη).\nΕυκαιρία για να χαράξετε τη δική σας πορεία και καριέρα : Στην Ergon προσφέρουμε την ευκαιρία στους εργαζομένους μας να αναπτυχθούν μέσα σε αυτήν και να βοηθήσουν και στην ανάπτυξη του brand μας ενώ πετυχαίνουν τους προσωπικούς στόχους τους.\nΣεβασμός : Στην Ergon εκτιμούμε τους εργαζομένους μας ως μέρος της οικογένειάς μας. Προσπαθούμε πάντα να εμπνέουμε τους ανθρώπους μας και πάντα λαμβάνουμε υπόψη ότι ο κάθε άνθρωπος είναι μοναδικός και ιδιαίτερος.\nΑν είσαι έτοιμος να βοηθήσεις να δημιουργήσουμε όμορφες εμπειρίες σε ένα άνετο, ευχάριστο και με γρήγορους ρυθμούς εργασιακό περιβάλλον, στείλε μας το βιογραφικό σου.\nDionysos +46 Τοποθεσίες\nΑναζητώ Οικιακή βοηθό στην περιοχή Διόνυσος. Οι υπηρεσίες που επιθυμώ είναι Σιδέρωμα, Καθάρισμα για εσωτερική απασχόληση....\nΣερβιτόρο α και Βοηθό Σερβιτόρου ας. Απαραίτητα προσόντα. Προϋπηρεσία σε ανάλογη θέση. Ευελιξία...\nΤο ξενοδοχείο 5. Αστάρτη Σουίτες. στη. Σαντορίνη. αναζητεί. Βοηθό Σερβιτόρου. για το σερβίρισμα πρωινών και...\nΒοηθός Σερβιτόρου - Μήλος\nΤο. Αναζητά για το 2019, συνεργάτη για την θέση. Βοηθός Σερβιτόρου. Απαραίτητα προσόντα. Τουλάχιστον 2 χρόνια...\nΒοηθός Σερβιτόρου - Οία Σαντορίνης\nΣαντορίνη , ζητά για το τμήμα F&B και τη σεζόν 2019. Βοηθό Σερβιτόρου. Απαραίτητα προσόντα. Αποδεδειγμένη...\nΣερβιτόρο. Βοηθό Σερβιτόρου. Τοποθεσία. Οία, Σαντορίνη... σερβιτόρου. βοηθού σερβιτόρου. Ο σερβιτόρος. βοηθός...


ΠΥΡΓΟΣ ΤΡΙΦΥΛΙΑΣ: Ιουλίου 2010\nΗ απάντηση των εργαζομένων σχετικά με το κλεισιμο του σουπερ μαρκετ στους Γαργαλιάνους\nΤο Δ.Σ. της Ε.Α.Σ. Μεσσηνίας στην συνεδρίαση της 14/7/2010 αποφάσισε να κλείσει το σούπερ μάρκετ της ΕΑΣ Μεσσηνίας στους Γαργαλιάνους και να απολύσει το μόνιμο (3 άτομα) και έκτακτο προσωπικό (10 άτομα). Είναι λυπηρό το γεγονός αυτό καθ‘ εαυτό διότι κλείνει μια συνεταιριστική δραστηριότητα με αρνητικά αποτελέσματα για την τοπική κοινωνία και για τους εργαζόμενους (οι περισσότεροι των οποίων αμείβονται με 500,00 ευρώ το μήνα). Σε δηλώσεις του ο γενικός διευθυντής σε τοπική εφημερίδα είπε ότι έγιναν “επανειλημμένες προσπάθειες τόνωσης της δραστηριότητας“. Μπορεί να μας πει συγκεκριμένα τι πρότεινε, τι έγινε ή τι δεν έγινε; Αλήθεια πότε επισκέφτηκε το σούπερ μάρκετ για να γνωρίσει τους εργαζόμενους, να τους ακούσει, να διαπιστώσει τα προβλήματα και να εισηγηθεί στο Δ.Σ. για την αντιστροφή του κλίματος, εάν τέτοιο κλίμα υπήρχε; Oχι μόνο αυτό δεν έγινε αλλά, από ό,τι μάθαμε, και οι προτάσεις που είχε κάνει ο διευθυντής του υποκαταστήματος Γαργαλιάνων ποτέ δεν έφθασαν στο Δ.Σ. και φυσικά δεν εισακούστηκαν. Η ζημιά του υποκαταστήματος Γαργαλιάνων για το 2009 ήταν 179.000,00 ευρώ, και εάν πιστωνόταν το όφελος από την πώληση σταφίδας αναλογικά στο υποκατάστημα για την ποσότητα που συγκέντρωσε τότε θα ήταν περίπου 120.000,00 ευρώ. Και για να έχουμε μέτρο σύγκρισης την ίδια περίοδο η ζημιά του κεντρικού καταστήματος (Καλαμάτα - Θουρία) του οποίου έχει και την άμεση επίβλεψη ο κύριος γενικός είναι πάνω από 1.000.000,00 ευρώ. Τα ακαθάριστα έσοδα του υποκαταστήματος Γαργαλιάνων το 2009 ήταν μειωμένα κατά 77.000,00 ευρώ σε σχέση με το 2008 όταν στο κεντρικό ήταν μειωμένα κατά 3.090.000,00 ευρώ την αντίστοιχη περίοδο. Αρα ποιος τροφοδοτεί τις ζημιές και πού είναι το οικονομικό πρόβλημα; Μήπως δεν ήταν μόνο οικονομικοί οι λόγοι για την απόφαση να κλείσει το σούπερ μάρκετ; Πριν από 8 περίπου χρόνια έκλεισε το σούπερ μάρκετ της Ενωσης στην Καλαμάτα, επί προεδρίας του κυρίου Παναγιώτη Αλευρά, όμως κανένας εργαζόμενος δεν έχασε την θέση του είτε ήταν μόνιμος υπάλληλος είτε εργάτης. Τώρα βλέπουμε να απολύονται και μόνιμοι και 4ωρης απασχόλησης, ακόμη και έγκυες γυναίκες ελαφρά τη καρδία. Και σημειωτέον ενώ από τον Μάρτιο είχαν δρομολογηθεί αυτές οι εξελίξεις πριν δύο περίπου μήνες έγινε πρόσληψη στην Κυπαρισσία και πριν ένα μήνα στην Θουρία. Γιατί άραγε δεν απορροφούσαν από τους εργαζόμενους του σούπερ μάρκετ για τις θέσεις αυτές; Τα άτομα που προσλήφθηκαν για τις θέσεις αυτές είχαν περισσότερα προσόντα από τους απολυθέντες που είχαν και χρόνια προϋπηρεσία στην Ενωση; Αυτά για την αποκατάσταση της αλήθειας και την ορθή πληροφόρηση.\nΞεκινούν την Κυριακή τα “Νεστόρεια”\nΠοικιλία εκδηλώσεων έχουν προγραμματιστεί και για το φετινό πρόγραμμα των “Νεστορείων“ που ξεκινούν την 1η και ολοκληρώνονται στις 23 Αυγούστου.\nΤις επόμενες μέρες το πρόγραμμα έχει ως εξής:\nΤην Κυριακή στις 7 μ.μ. θα γίνει η τελετή έναρξης, στις 7.15 μ.μ. αγώνες δρόμου (παίδων - εφήβων - ανδρών) και στις 9.30 μ.μ. επίδειξη ολυμπιακού αθλήματος τάε κβον ντο (Τζίμης\nΠαναγιωτόπουλος) στην κεντρική πλατεία Χώρας.\nΤη Δευτέρα 2 Αυγούστου στις 9 μ.μ. μουσική βραδιά - αφιέρωμα στον Γ. Ζαμπέτα από το Ωδείο Πύλου - καλλιτεχνική επιμέλεια Γιάννης Σταθόπουλος, στο Ρωμανού.\nΤην Τρίτη 3 Αυγούστου στις 10 μ.μ. μουσική βραδιά με το μουσικό σχήμα του Παναγιώτη Καραγιώργη, στην κεντρική πλατεία Χώρας.\nΤην Τετάρτη 4 Αυγούστου στις 8.30 μ.μ. ομιλία - ενημέρωση αλλά και εκπαιδευτικά περιβαλλοντικά παιχνίδια για παιδιά με τίτλο «Η οικολογική αξία της λιμνοθάλασσας “Διβάρι“ και της περιοχής “Natura” με αφορμή το Παγκόσμιο Ετος Βιοποικιλότητας». Οργάνωση: Ελληνική Ορνιθολογική Εταιρεία, Γιώργος Μανέας, κινηματογράφος “Ρεξ“.\nΜΙΛΤΙΑΔΗΣ: ΠΑΡΑΣΚΕΥΗ Ή ΣΑΒΒΑΤΟ Η ΤΕΛΕΥΤΑΙΑ ΓΕΝΙΚΗ ΣΥΝΕΛΕΥΣΗ, ΜΕ ΤΑ ΧΡΟΝΙΚΑ ΠΕΡΙΘΩΡΙΑ ΝΑ ΣΤΕΝΕΥΟΥΝ ΕΠΙΚΙΝΔΥΝΑ...\nΜέχρι την ύστατη στιγμή φαίνεται πως θα διατηρηθεί η αγωνία των φίλων του Μιλτιάδη, σχετικά με την εκλογή νέας διοίκησης... Κι αυτό γιατί η τέταρτη διαδοχικά γενική συνέλευση που θα είναι και η πλέον καθοριστική για το μέλλον του ιστορικού συλλόγου δεν έγινε χθες,\nόπως αρχικά είχε προγραμματιστεί, αλλά άυριο ή το Σάββατο. Αυτό βέβαια δεν είναι κατ' ανάγκη άσχημη εξέλιξη, μιας και δίνεται χρονικό περιθώριο 2-3 ημερών σε ορισμένους ανθρώπους να ευαισθητοποιηθούν και να σταθούν στο πλευρό της ομάδας. Η αλήθεια είναι όμως πως τα χρονικά περιθώρια έχουν στενέψει επικίνδυνα και αν δεν προκύψει νέα διοίκηση μέσα από τις εργασίες της γενικής συνέλευσης τότε όλα είναι ανοικτά... Και το λέμε αυτό διότι την προσεχή Δευτέρα εκπνέει η προθεσμία για την υποβολή δηλώσεων συμμετοχής στο πρωτάθλημα της Α' τοπικής και στο κύπελλο Μεσσηνίας. Ετσι αν δεν βρεθεί λύση μέσα στο Σαββατοκύριακο, ο Μιλτιάδης κινδυνεύει να μην προλάβει να δηλώσει συμμετοχή, κάτι που φυσικά είναι το χειρότερο δυνατό σενάριο για τον ιστορικό σύλλογο. Η ομάδα του Πύργου πρέπει επιτέλους να αποκτήσει νέα διοίκηση και σε αυτό είναι απαραίτητη η παρουσία νέων μελών στο Δ.Σ. Οι παλιοί παράγοντες είναι διατεθειμένοι να συνεχίσουν, μόνο αν δουν έμπρακτη βοήθεια, γιατί είναι λογικό να μην μπορούν κάθε χρόνο να σηκώνουν οι ίδιοι τα βάρη της ομάδας. Και φυσικά η εκλογή νέου Διοικητικού Συμβουλίου είναι απαραίτητη για να\nξεκινήσει και ο προγραμματισμός εν όψει της νέας περιόδου, γιατί ήδη έχει χαθεί πολύτιμος χρόνος.\nΑπάντηση κατοίκου της Βάλτας στον κο Δήμαρχο Γαργαλιάνων\nΑπάντηση του δημάρχου Γαργαλιάνων\nΣτόχος κλεφτών καφενεία στα χωριά\nΚαφενεία σε χωριά φαίνεται πως έχουν βάλει στο μάτι οι κλέφτες, καθώς είναι σχεδόν καθημερινές το τελευταίο διάστημα ανάλογες καταγγελίες στην Αστυνομία. Οπως καταγγέλθηκε στο Αστυνομικό Τμήμα Γαργαλιάνων, τα ξημερώματα της Δευτέρας άγνωστοι παραβίασαν ξύλινη πόρτα καφενείου στην Τραγάνα και άρπαξαν την ταμειακή με 150 ευρώ, 40 κούτες τσιγάρα, συνολικής αξίας 1.500 ευρώ καθώς και 5 μπουκάλια ουίσκι συνολικής αξίας 100 ευρώ. Στο Μουζάκι άγνωστος έκλεψε πορτοφόλι με 1.120 ευρώ και 2 κινητά που είχε ξεχάσει μια ηλικιωμένη στη βεράντα του σπιτιού της, ενώ ήταν απασχολημένη στο εσωτερικό του. Επίσης, όπως καταγγέλθηκε στο Αστυνομικό Τμήμα Περιφέρειας Καλαμάτας, τις προηγούμενες μέρες άγνωστος έκλεψε από περιφραγμένη έκταση στη Θουρία μια συρόμενη φρέζα αξίας 700 ευρώ, αφού κατέστρεψε μέρος της περίφραξης.\n4 + 2 πρόσωπα για το Δήμο Τριφυλίας\nΜε τη συμμετοχή πολλών αυτοδιοικητικών στελεχών του κόμματος, πραγματοποιήθηκε χθες το βράδυ στους Γαργαλιάνους σύσκεψη για την αναζήτηση υποψηφίου της Νέας Δημοκρατίας για το Δήμο Τριφυλίας. Στη συζήτηση κατατέθηκαν προτάσεις για 6 πρόσωπα. Από αυτά 4 στελέχη του κόμματος εξέφρασαν την επιθυμία να είναι υποψήφιοι: Ο υποστράτηγος ε.α. Ευστάθιος Ανδρινόπουλος (Γαργαλιάνοι), ο επαγγελματίας και αντιδήμαρχος Κυπαρισσίας Γρ. Γκότσης, ο φαρμακοποιός Β. Παπαθεοδοσίου (Φιλιατρά) και ο δικηγόρος και δημοτικός σύμβουλος Κυπαρισσίας Παν. Τσίγγανος.\nΚατά τη διαδικασία ο πρόεδρος του τοπικού συμβουλίου Πύργου Θεοδ. Τσώλης πρότεινε το γιατρό Τάκη Κατσίβελα και ο δημοτικός σύμβουλος Φιλιατρών Χρ. Παγάνης πρότεινε τον συνδικαλιστή Κώστα Κόλλια. Παρουσία του τ. βουλευτή Παν. Αδρακτά και του προέδρου της ΝΟΔΕ Περ. Μαντά, το λόγο πήραν πολλά στελέχη του κόμματος μεταξύ των οποίων και οι δήμαρχοι Κυπαρισσίας Γ. Σαμπαζιώτης, Φιλιατρών Αλκ. Ξύγκας και Αυλώνος Γιάν. Φιλντίσης, οι οποίοι δήλωσαν ότι δεν επιθυμούν να είναι υποψήφιοι. Μετά το τέλος της συζήτησης, οι 6 προταθέντες είχαν σύσκεψη με τους Π. Αδρακτά και Περ. Μαντά, σε μια προσπάθεια να συμφωνήσουν για τη διαδικασία. Οπως έγινε γνωστό, και άλλες προτάσεις θα μπορούν να κατατίθενται μέχρι αύριο.\nOINOΣ ΕΥΦΡΑΙΝΕΙ ΚΑΡΔΙΑΝ ΑΝΘΡΩΠΟΥ\nΜια εξαιρετική βραδιά είχαν την ευκαιρία να παρακολουθήσουν οι συγχωριανοί μας και όχι μόνο το Σάββατο το βράδυ στην πλατεία του Δημοτικού Μεγάρου από το Σύλλογο Γυναικών του χωριού μας. Η παράσταση φέτος ήταν αφιερωμένη στο κρασί και πιο συγκεκριμένα στο ρόλο που έχει το κρασί στην ζωή των ανθρώπων από την αρχαιότητα μέχρι σήμερα. Η εξαιρετική αφήγηση και τα κείμενα της κας Αργυρώς Μπακάλη ανέδειξαν την παράσταση καθώς ταυτόχρονα παρουσιάζονταν παραδοσιακοί χοροί από τα τμήματα των νηπίων, του δημοτικού και των εφήβων . Στη γιορτή επίσης συμμετείχε και το χορευτικό του συλλόγου Κυριών της Πύλου υπό την επίβλεψη του χοροδιδασκάλου κ. Μιχάλη Σακκά. Το τμήμα των νηπίων άνοιξε τη βραδιά με παιδικούς χορούς, ακολούθησε το τμήμα των παιδιών του δημοτικού με χορούς από τα νησιά του Ιονίου και ακολούθησε το χορευτικό της Πύλου με χορούς από τα νησιά του Αιγαίου. Η παράσταση έκλεισε με το τμήμα των εφήβων που παρουσίασαν πρόγραμμα με χορούς από τη Μακεδονία. Όλα τα τμήματα εντυπωσίασαν το κοινό με τις ικανότητες τους και την παρουσία τους, γιατί είναι πολύ σημαντικό να γίνονται ωραία πράγματα στο χωριό μας. Ευχαριστούμε πολύ λοιπόν όλα αυτά τα παιδιά που προσπάθούν και αναδεικνύουν τον Πύργο. Τελειώνοντας να ευχαριστήσουμε τον χοροδιδάσκαλο των τμημάτων κ. Δημήτρη Γαργαλέτσιο για την προσφορά του και για τις εξαιρετικές παρουσιάσεις που οργανώνει κάθε χρόνο και ευελπιστούμε σε ακόμα καλύτερες στο μέλλον.\nκ. Δράκο και κ. Καλοφωλιά είστε ψευτες και αναξιοπιστοι...\nΚάτοικοι του Δ.Δ. Βάλτας Γαργαλιάνων σας αποκαλούν ψεύτες και αναξιόπιστους για τις ανεκπλήρωτες μέχρι σήμερον αλλεπάλληλες υποσχέσεις, για το δήμαρχο Γαργαλιάνων από το 2002 και για τον κύριο νομάρχη από το 2008 που ανέλαβε την πρωτοβουλία με οικονομική συμμέτοχη και του Δήμου Γαργαλιάνων για την ανακατασκευή και συντήρηση του επικοινωνιακού δρόμου Βάλτας- Γαργαλιάνων που βρίσκεται σε αθλία και επικίνδυνη οδική βατότητα. Για τον κύριο νομάρχη για τη δηλωθείσα δέσμευσή του που δημοσιεύθηκε στην εφημερίδα «Ελευθερία» και διαβάσαμε, παρευρισκόμενος στη συνεδρίαση Δημοτικού Συμβουλίου Φιλιατρών,την ρίψη τάπητα ασφάλτου εις το τμήμα της οδού επικοινωνίας Φιλιατρά - Χριστιάνοι με παρακαμπτήριο προς Βάλτα (για το τμήμα της παρακαμπτηρίου προς Βάλτα που βρίσκεται σε αθλία επικίνδυνη οδική βατότητα).\nΣωτήριος Α. Φράγκος, Ηλίας Α. Φράγκος, Γεώργιος Γιαννίμπας, Κων/νος Λιακάκης, Παρασκευή Κόντου, Κων/νος Ανδρινόπουλος, Αγγελής Γεωργ. Αντωνόπουλος, Ελένη Γιαννακοπούλου, Γεώργιος Πετρούλιας, Δημήτρης Γιαννήμπας, Χρήστος Πανταζής, Αγγελής Πανταζής, Αγγελής Αντωνόπουλος, Ηλίας Γκόνης, Ρήγας Γκόνης, Κυριάκος Λίτσας, Αντώνιος Μπίμπας, Χαράλαμπος Πανταζής, Δήμητρα Μπίμπα, Ιωάννης Τζόρβας, Περικλής Δαϊδινήδης, Παναγιώτης Μπάρκας, Δημήτρης Αντωνόπουλος, Γεώργιος Γκόνης, Γεώργιος Λιακάκης, Ευστάθιος Γεωργ. Σοκορέλης, Γεώργιος Αρμούτης, Κώστας Αρμούτης, Διονύσιος Αντωνόπουλος, Ιωσήφ Μπάρκας, Βασίλειος Γκόνης, Αγγελής Αναστασόπουλος, Ευάγγελος Πανταζής, Αγγελος Μπαρμπαγιαννόπουλος, Παντελής Λιακοσταύρος, Πέτρος Πετρόπουλος,\nΦώτης Λιακοσταύρος, Σταύρος Καυκής, Νικόλαος Γκόνης, Χρήστος Παρίσος, Δημήτριος Γιαννήμπας, Παναγιώτης Κόντος, Σία Κόντου, Αντώνης Αντωνόπουλος, Ηλίας Αναστασόπουλος, Ευάγγελος Βενετσανάκος, Γιάννης Βενετσανάκος, Γιώργιος Φράγκος, Παναγιώτης Ηλ. Γκόνης, Σωτήριος Γεωργ. Φράγκος.\nΤΟ ΠΑΝΗΓΥΡΙ ΤΟΥ ΧΩΡΙΟΥ ΜΑΣ.\nΗ τοπική γιορτή είναι μια μέρα ορόσημο κάθε χρονιάς για τους κατοίκους του χωριού ή της πόλης που γιορτάζουν. Έτσι και για μας τους Πυργιώτες της Τριφυλίας η ημέρα μνήμης της Αγίας Παρασκευής είναι η πιο σημαντική και πιο μεγάλη μέρα του χρόνου. Πολλές φορές κατά την διάρκεια του χρόνου στις συζητήσεις μας, όταν θέλουμε να ορίσουμε χρονικά κάποια δουλειά που θα κάνουμε κατά την διάρκεια του καλοκαιριού λέμε την φράση: ''μετά της Αγίας Παρασκευής'' ή ''πριν της Αγίας Παρασκευής''. Αυτό για μας, ξεχωρίζει τον χρόνο, τονίζει την ημέρα αυτή και μας κάνει να την περιμένουμε με χαρά. Αυτό το συναίσθημα που μας διακατέχει για αυτήν τη μέρα οφείλεται σε πολλούς λόγους. Είναι η μέρα που γιορτάζει το χωριό, είναι η μέρα που θα έρθουν ξένοι στο χωριό μας, είναι η μέρα που θα πάμε στα πλατάνια της πλατείας ή στο γήπεδο( αναλόγως) για να γλεντήσουμε όλοι μαζί. Μα πάνω απ όλα είναι η μέρα που γιορτάζει η πολιούχος και προστάτιδα του χωριού μας. Πολλοί από μας αισθανόμαστε ζωντανή την παρουσία της στον τόπο μας. Αν πάτε καθ όλη την διάρκεια του χρόνου και όποια στιγμή της ημέρας ή της νύχτας στο εξωκλήσι της δεν πρόκειται ποτέ μα ποτέ να βρείτε το καντήλι της σβησμένο, αυτό δείχνει πόσο πολύ οι συχωριανοί μας την ευλαβούνται και στις δύσκολες στιγμές τους την επικαλούνται, ώστε πάντα κάποιος θα πάει για να ανάψει το καντήλι της.\nΌσοι δεν μπορέσαμε φέτος να είμαστε στο χωριό αυτή τη μέρα έχουμε την σκέψη μας εκεί και προσευχόμαστε η Αγία να μας αξιώσει του χρόνου να είμαστε στο τόπο μας και να την γιορτάσουμε με όλους τους συχωριανούς μας μαζί, υγιείς και χαρούμενοι όπως αρμόζει σε αυτήν τη μέρα. Όσοι θα βρεθείτε εκεί αφού πρώτα ανάψετε ένα κεράκι στη Χάρη της μετά πηγαίνετε στα πλατάνια για να γλεντήσετε και πάνω απ όλα να χορέψετε.\nΔΗΜΟΣ ΓΑΡΓΑΛΙΑΝΩΝ Επεισοδιακή συνεδρίαση σε λειψό δημοτικό συμβούλιο\nΕπεισοδιακή ήταν η συνεδρίαση του Δημοτικού Συμβουλίου Γαργαλιάνων την Δευτέρα το βράδυ, συνεδρίαση, καθώς κλήθηκε η Αστυνομία - χωρίς ωστόσο να χρειαστεί να επέμβει. Αφορμή ήταν τα σχόλια αλλά και η βιντεοσκόπηση της συνεδρίασης από τον πολίτη Φώτη Παναγιωτακόπουλο, ο οποίος με την στάση του προκάλεσε την οργή αρκετών δημοτικών συμβούλων, αναγκάζοντας μάλιστα το δημοτικό σύμβουλο Ευστάθιο Σοκορέλη, που έκανε χρέη προέδρου, να διακόψει επανειλημμένως τη συνεδρίαση και τελικά να καλέσει την Αστυνομία. Όπως μας επισήμανε ο κ. Σοκορέλης, ο κανονισμός λειτουργίας του Δημοτικού Συμβουλίου απαγορεύει την ηχογράφηση και χρήση οπτικοακουστικών μέσων από άτομα που δεν είναι δημοσιογράφοι. Μάλιστα επεσήμανε ότι πέρα από τον κανονισμό, το ζήτημα τέθηκε και ως θέμα και στο Δημοτικό Συμβούλιο, μετά από παράπονα που εξέφρασαν δημοτικοί σύμβουλοι και ομόφωνα το Σώμα πήρε απόφαση να μην επιτρέψει τη βιντεοσκόπηση και τη λήψη φωτογραφιών. Μάλιστα επισήμανε ότι υπήρξε και σχολιασμός απ΄ το συγκεκριμένο πολίτη σε ό,τι έλεγε ο κάθε σύμβουλος. Έτσι, αφού η συνεδρίαση διεκόπη για αρκετές φορές και δεν μπορούσε να συνεχιστεί, αναγκάστηκαν να φωνάξουν την Αστυνομία, η οποία όμως δεν χρειάστηκε να επέμβει αφού εν τω μεταξύ είχε φύγει ο συγκεκριμένος πολίτης. Ετσι η συνεδρίαση συνεχίστηκε κανονικά ενώ με το πέρας της, όπως επισήμανε ο κ. Σοκορέλης πήγε στο αστυνομικό τμήμα και δήλωσε το όλο συμβάν και τα προβλήματα που δημιουργήθηκαν κατά τη διεξαγωγή της συνεδρίασης. Εν τω μεταξύ κατα την συνεδρίαση η Λουκία Πρεβεζάνου εξελέγη ομόφωνα νέα πρόεδρος στο Δημοτικό Συμβούλιο Γαργαλιάνων, μετά από αρκετό χρονικό διάστημα, στο οποίο υπήρξαν αρκετές παραιτήσεις δημοτικών συμβούλων τόσο της αντιπολίτευσης όσο και της συμπολίτευσης, λόγω του σχεδίου “Καλλικράτης“. Επίσης στην ίδια συνεδρίαση εκλέχτηκε ομόφωνα και αντιπρόεδρος του Σώματος ο Ανδρέας Ζόμπολος. Αν και την θέση αυτή προβλέπεται να καταλαμβάνει δημοτικός σύμβουλος από την αντιπολίτευση, καθώς δεν υπήρχε κανείς στην συνεδρίαση, τελικά προτάθηκε και εξελέγη σύμβουλος της πλειοψηφίας. Αξίζει δε να σημειώσουμε ότι μετά τις παραιτήσεις αρκετών δημοτικών συμβούλων και την άρνηση αρκετών επιλαχόντων να καταλάβουν τη θέση του συμβούλου μετά και την οριστική παραίτηση του Γιάννη Καλκαβούρα στη συνεδρίαση της Δευτέρας, η πλευρά της αντιπολίτευσης εκπροσωπείται από ένα μόνο δημοτικό σύμβουλο, ενώ το Δημοτικό Συμβούλιο συνολικά έχει 14 συμβούλους από 17 που κανονικά προβλέπεται, καθώς, αν και εξαντλήθηκε ο κατάλογος των επιλαχόντων από αντιπολίτευση και συμπολίτευση, δεν κατέστη δυνατό να καλυφθούν όλες οι θέσεις που έμειναν κενές μετά τις παραιτήσεις που προηγήθηκαν.\nΤην οριστική του παραίτηση υπέβαλε και ο δημοτικός σύμβουλος της αντιπολίτευσης του Δήμου Γαργαλιάνων Γιάννης Καλκαβούρας στην συνεδρίαση του Δημοτικού Συμβουλίου που\nέγινε την Δευτέρα το απόγευμα. Στην επιστολή του ο κ. Καλκαβούρας αναφέρεται στο ζήτημα του σχεδίου "Καλλικράτης" ενώ κάνει και έναν απολογισμό της θητείας του στο δήμο ασκώντας παράλληλα κριτική στην δημοτική αρχή. Στην επιστολή παραίτησής του ο κ. Καλκαβούρας σημειώνει: «Μετά τις τελευταίες εξελίξεις σχετικά με την δημιουργία του νέου Δήμου Τριφυλίας, αισθάνομαι την ανάγκη να τοποθετηθώ στο Δημοτικό Συμβούλιο, για τις ενέργειες που έγιναν για την δημιουργία Δήμου Φιλιατρών με έδρα τους Γαργαλιάνους, όπως τα Δημοτικά Συμβούλια των δύο πόλεων κατά πλειοψηφία αποφάσισαν. Είναι σε όλους γνωστό ότι η μόνη πρόταση που υπήρχε για δημιουργία δεύτερου δήμου στην περιοχή της Τριφυλίας ήταν η κοινή πρόταση των Δημοτικών Συμβουλίων Γαργαλιάνων και Φιλιατρών.\nΚαμία άλλη πρόταση δεν υπήρξε και προκαλώ όλους αυτούς που ισχυρίζονται ότι υπήρξε πρόταση από το Δήμο Νέστορος, να παρουσιάσουν την σχετική πρόταση και να την καταθέσουν στους δημότες μας. Η μοναδική πρόταση ήταν του Δημοτικού Συμβουλίου Γαργαλιάνων προς τον Δήμο Νέστορος, που μάλιστα απαξιωτικά δεν απαντήθηκε ποτέ.\nΑπό την στιγμή που η κυβέρνηση ανακοίνωσε το χωροταξικό, έγιναν ενέργειες προς κάθε κατεύθυνση. Από το αποτέλεσμα φαίνεται ότι αυτές οι ενέργειες δεν απέδωσαν, έγιναν καθυστερημένα και ότι οι συνομιλητές μας δεν άκουγαν τίποτε άλλο από αυτό που είχαν προαποφασίσει. Αλλά ως προς την καθυστέρηση έχω να πω, ότι κανείς μας δεν ήταν αποφασισμένος να διεκδικήσει τίποτε άλλο από την αρχή, παρά μόνο Δήμο Φιλιατρών με έδρα τους Γαργαλιάνους.\nΟ κ. Καλκαβούρας μεταξύ άλλων συνεχίζει:\nΚύριε δήμαρχε, κλείνοντας μία οκταετία στον δήμο θα πρέπει να σας υπενθυμίσω ότι στο ταμείο του δήμου μπήκαν χρήματα από διάφορες πηγές (δάνεια, κρατικές επιχορηγήσεις, ίδιοι πόροι), πάρα πολλά. Το αποτέλεσμα και το έργο που δείξατε, κατά την γνώμη μου, δεν είναι ανάλογο των χρημάτων που διαχειριστήκατε. Η αξιολόγηση των έργων, οι προτεραιότητες που θέσατε και η ολοκλήρωσή τους, είναι για μένα βασικά στοιχεία αξιολόγησης. Η ανάλυση της πολιτικής που ακολουθήσατε δεν είναι στις προθέσεις μου να αναλύσω τώρα. Αλλά η καθαριότητα, η ύδρευση, η δημοτική και αγροτική οδοποιία και πολλά άλλα έργα υποδομής\nκαι περιβάλλοντος είναι μερικά από αυτά που ενδεικτικά αναφέρω και όλοι τα γνωρίζουμε. Επίσης θα πρέπει να αναφέρω και την έλλειψη ενημέρωσης προς τους δημότες, γεγονός που συντέλεσε πολλές φορές να υπάρχει παραπληροφόρηση και ειδικά από κάποιους που όψιμα ανακάλυψαν την αντίθεσή τους προς την παρούσα δημοτική αρχή. Τελειώνοντας θα ήθελα να ευχαριστήσω όλους τους συνδημότες για την εμπιστοσύνη τους σε μένα ασχέτως αν με ψήφισαν, να υπενθυμίσω ότι ο δήμος και η ευρύτερη περιοχή είναι πάνω από πρόσωπα και παρατάξεις και ότι ο κάθε ένας από εμάς πρέπει να αγωνίζεται για την αναβάθμιση και προοπτική της πόλης μας, αλλά και του δήμου γενικότερα.\nΔΕΛΤΙΟ ΤΥΠΟΥ ΤΟΥ ΣΥΛΛΟΓΟΥ ΤΟΥ ΧΩΡΙΟΥ ΜΑΣ\nΟ Σύλλογός μας διοργανώνει την εκδήλωση «ΟΙΝΟΣ ΕΥΦΡΑΙΝΕΙ ΚΑΡΔΙΑΝ ΑΝΘΡΩΠΟΥ», το Σάββατο 24 Ιουλίου 2010, στην Πλατεία Δημοτικού Μεγάρου Πύργου, ώρα 9:30 μ.μ.\nΠρόκειται για ένα σύνθετο θέαμα, δηλαδή για μια παράσταση με παραδοσιακούς χορούς, αφηγήσεις, βίντεο, δρώμενα και τραγούδια για το κρασί και την οινοποσία.\nΣτην παράσταση συμμετέχει εκτός από το χορευτικό του Συλλόγου μας και το χορευτικό του Συλλόγου Κυριών Πύλου.\nΑνάμεσα στους παραδοσιακούς χορούς θα παρεμβάλλονται αφηγήσεις για το ρόλο και τη σημασία του κρασιού στη ζωή μας, από τα πανάρχαια χρόνια μέχρι σήμερα.\nΕπίσης θα υπάρχει έκθεση κρασιών των παρακάτω οινοποιητικών μονάδων της περιοχής:\nΟινοποιητικός Συνεταιρισμός «ΝΕΣΤΩΡ ,ΚΤΗΜΑ ΔΕΡΕΣΚΟΥ ,ΝΙΚΟΛΑΟΥ ΑΓΓΕΛΙΚΗ – ΚΟΚΚΙΝΟΣ , Σ.Δ. ΠΑΝΑΓΙΩΤΟΠΟΥΛΟΣ ,ΟΙΝΕΜΠΟΡΙΚΗ ΤΡΙΦΥΛΙΑΣ ΠΑΤΣΟΥΡΟΣ ΚΩΝΣΤΑΝΤΙΝΟΣ , ΤΣΩΛΗΣ ΟΙΝΟΠΟΙΗΤΙΚΗ ,ΚΤΗΜΑ ΦΡΑΓΚΟΥ – ΑΛΑΓΕΩΡΓΙΟΥ\nΗ παράσταση είναι ενταγμένη στο Πρόγραμμα «ΑΓΑΠΗΝΕΙΑ 2010» του Δήμου Γαργαλιάνων και έχει επιχορηγηθεί από το ΔΗΜΟ ΓΑΡΓΑΛΙΑΝΩΝ, την Τ.Ε.Δ.Κ. Ν. ΜΕΣΣΗΝΙΑΣ, τον Καπετάν ΒΑΣΙΛΗ ΚΩΝΣΤΑΝΤΑΚΟΠΟΥΛΟ και από τους παραπάνω οινοποιούς.\nΕΚ ΜΕΡΟΥΣ ΤΟΥ Δ.Σ. ΤΟΥ ΣΥΛΛΟΓΟΥ\nΜΙΑ ΕΠΙΣΤΟΛΗ ΠΟΥ ΒΑΖΕΙ ΤΗΝ ΤΡΙΦΥΛΙΑ... ΣΤΗ ΘΕΣΗ ΤΗΣ\nΑπό το γειτονικό blog Φιλιατρά news αναδημοσιεύουμε μια επιστολή αναγνώστη με μεγάλο ενδιαφέρον για την Τριφυλία. Η επιστολή αυτή αρχίζει ως εξής:\n"Ο μέσος Κυπαρίσσιος, στο πίσω μέρος του ... μυαλού του, επιχαίρει για την επιτυχία της πόλης του η οποία καταγράφει σαν νίκη με βάση το αποτέλεσμα." "Ο κάτοικος Φιλιατρών ο οποίος χαλαρώνει στην πλατεία και σχολιάζει τον “Καλλικράτη“ για να περνάει η ώρα, δεν έχει καταλάβει τι έγινε. Τις τελευταίες μέρες άρχισε να αναδεύεται και να ενημερώνεται. Άμα σηκωθεί από την καρέκλα θα τον φοβηθεί και ο διάβολος... Ο κάτοικος Γαργαλιάνων που πίστεψε στην ιδέα της έδρας δήμου και στη συνεργασία με τα Φιλιατρά, αδικημένος περισσότερο απ’ όλους, προς το παρόν.... Διαβάστε περισσότερα\nΠΑΝΗΓΥΡΙ ΣΤΗ ΒΕΡΗΣΤΙΑ!!!\nΤελικά, για να γίνει πανηγύρι στη Μεσσηνία με τον παραδοσιακό τρόπο, πρέπει οι κάτοικοι του χωριού να ...μηδενιστούν! Κάτι τέτοιο γράφαμε πέρυσι στην περιγραφή του πανηγυριού της Ποταμιάς, το ίδιο ισχύει και τώρα για το πανηγύρι της γειτονικής Βερηστιάς!\nΗ Βερηστιά σαν χωριό δεν υφίσταται πλέον. Εκείνο που έχει απομείνει πίσω από τις καταπράσινες πλαγιές της Αγυιάς, σε ένα πανέμορφο τοπίο, είναι τα ερείπια των πέτρινων σπιτιών που δείχνουν πως εδώ κάποτε: έζησαν, μεγάλωσαν και πέθαναν άνθρωποι με όνειρα και ελπίδες όπως όλοι μας.\nΔραστήριοι όμως άνθρωποι οι απανταχού Βερησταίοι (και είναι πολλοί) με την εθελοντική τους δουλειά μέσω του πολιτιστικού τους συλλόγου κάνουν κάθε χρόνο στις 20 Ιουλίου, του προφήτου Ηλία, το πανηγύρι τους και μάλιστα με τον παλιό παραδοσιακό τρόπο των παππούδων τους.\nΣτην ανακαινισμένη εκκλησία τ' Αη Γιώργη (φωτογραφία) κάνουν αποβραδίς τη λειτουργία του Εσπερινού και ανήμερα το πρωί πάνε λίγο πιο πάνω στο επίσης ανακαινισμένο εκκλησάκι του Προφήτου Ηλία και κάνουν την πανηγυρική λειτουργία της ημέρας.\nΤην παραμονή λοιπόν μέσα σε κατανυκτική ατμόσφαιρα ευλογούνται οι προσφερθέντες άρτοι, διαβάζονται οι ευχές περί υγείας και όλοι ανηφορίζουν στον τόπο του πανηγυριού.\nΣε ένα πανέμορφο μέρος δίπλα στις βρύσες με το κρυσταλλένιο νερό και κάτω από τα δροσερά δέντρα, βράζουν τα καζάνια με την πατροπαράδοτη γίδα που θα προσφερθεί τις μικρές ώρες για να μαλακώσει το στομάχι.\nΟι γίδες αποτελούν προσφορά των τοπικών κτηνοτρόφων και του Συλλόγου.\nΤα καζάνια έχουν στηθεί από πολύ νωρίς, σχεδόν από το μεσημέρι.\nΠρώτα όμως θα προσφερθεί η επίσης πατροπαράδοτη Γουρνοπούλα που παρουσιάζει μια καταπληκτική διαχρονικότητα και δεν λείπει από κανένα πανηγύρι, παραδοσιακό ή μη, της Μεσσηνίας.\nΑυτή φυσικά "επί ζυγίω" και πληρωμή για τις ανάγκες του Συλλόγου όπως και τα ποτά, και όχι δωρεάν όπως η γίδα!\nΚαι με το φαγοπότι αφού ρεύσει άφθονος ο οίνος και η μπύρα αρχίζει και το γλέντι. Φέτος ήταν η ορχήστρα Καραβοκύρη συμπληρωμένη από κλαρίνο και δημώδη τραγουδιστή από την περιοχή της Ζούρτσας.\nΤο ίδιο σκηνικό επαναλαμβάνεται και το πρωί μετά τη θεία λειτουργία.\nΕπιστολή του προέδρου του Π-Π. Σ. Γαργαλιάνων για τα σκουπίδια και όχι μόνο\nΣαν να μην πέρασε μια μέρα από την τοποθέτηση των νέων πινακίδων οδικής κυκλοφορίας που έκαναν τη ζωή μας άνω κάτω, με κόστος 180.000 ευρώ, ξεπετάχτηκαν από το πουθενά νέες πινακίδες που οδηγούν τους επισκέπτες και τουρίστες «Προς σκουπιδότοπο Δήμου Γαργαλιάνων». Στις περισσότερες πόλεις της Ελλάδας η Δημοτική Αρχή έχει τοποθετήσει πινακίδες που οδηγούν τους τουρίστες στα διάφορα αξιοθέατα της πόλης τους, όπως θέατρα, τουριστικοί ξενώνες, κολυμβητήρια, πάρκα, κέντρα αθλητισμού , ιαματικά λουτρά, καθαρές παραλίες και ότι άλλο καλό έχει να διαφημίσει ο κάθε Δήμος. Εδώ στους Γαργαλιάνους, μετά από 8 χρόνια δημαρχοντίας Καλοφωλιά, οι πινακίδες που τοποθέτησε ο δήμαρχος, οδηγούν σε ένα και μοναδικό μέρος: τον σκουπιδότοπο Γαργαλιάνων. Ότι έχει ο καθένας διαφημίζει... Πουθενά στον κόσμο, σε καμιά πόλη δεν πληροφορούν με τόσες πινακίδες για το που βρίσκεται ο σκουπιδότοπος της πόλης... Εμείς όμως κατορθώσαμε, μετά από τη σκληρή δουλειά του απερχόμενου Δημάρχου να οδηγούμε τους επισκέπτες μας σε ένα και μοναδικό αξιοθέατο, την παράνομη χωματερή μας... Ρωτήσαμε και μάθαμε ότι ο κ. Καλοφωλιάς δεν έβαλε τις πινακίδες αυτές για τους τουρίστες αλλά για τους οδηγούς των απορριμματοφόρων που φέρνουν τα σκουπίδια τους στους Γαργαλιάνους... Μάλιστα κύριοι, ο κ. Καλοφωλιάς αποφάσισε από μόνος του, χωρίς να ρωτήσει κανέναν, χωρίς να υπάρχει απόφαση του Δημοτικού Συμβουλίου, (που δεν έχει συγκροτηθεί πλήρως, διότι παραιτήθηκαν 9 από τους 17 συμβούλους και συνεχίζεται,\nακόμη, η αντικατάστασή τους με τους αναπληρωματικούς). Έτσι λοιπόν, ο κ. Καλοφωλιάς αποφάσισε, μόνος του, να μας φέρει τα σκουπίδια της Καλαμάτας.... Είναι απίστευτα αυτά που συμβαίνουν στους Γαργαλιάνους... Εμείς καθόμαστε ανέμελοι στην πλατεία και ο απερχόμενος Δήμαρχος συνεχίζει την απαξίωση της πόλης μας με όποιον τρόπο μπορεί. Απαιτούμε να σταματήσει άμεσα αυτή η «αυθαιρεσία» του κ. Καλοφωλιά. Την Πέμπτη 15-7-10 στις 5 μ.μ. τρία απορριμματοφόρα του Δήμου Καλαμάτας άδειασαν τα σκουπίδια τους στη δική μας παράνομη χωματερή. Ποιος του έδωσε το δικαίωμα να μετατρέψει τη πόλη μας σε σκουπιδοφάγο του Δήμου Καλαμάτας; Το παραδέχτηκε δημόσια στο χτεσινό Δημοτικό Συμβούλιο και ήταν υπερήφανος για το κατόρθωμα του... Από όλους τους Δήμους Μεσσηνίας μόνο δύο πήραν τα σκουπίδια της Καλαμάτας... οι Γαργαλιάνοι και η Οιχαλία. Οι εναπομείναντες δημοτικοί σύμβουλοι, πώς είναι δυνατόν να δέχονται τέτοιες προσβολές;Παρεμπιπτόντως. ακόμα μια ταλαιπωρία που δοκιμάζει καθημερινά τις αντοχές μας είναι η ίδια η παραμονή του κυρίου δημάρχου στον θώκο του, αφήνοντάςμας άναυδους. «Πότε θα κρατήσει τον λόγο που μας έδωσε ΔΗΜΟΣΙΑ ΣΤΗΝ ΠΛΑΤΕΙΑ ο απερχόμενος Δήμαρχος ότι θα παραιτηθεί αν χάσουμε την έδρα του Δήμου; Κύριοι της απερχόμενης Δημοτικής Αρχής Γαργαλιάνων, αφουγκραστείτε τα αισθήματα του κόσμου και παραιτηθείτε αμέσως. Το μόνο που σας ζητάμε είναι να κρατήσετε τον λόγο που μας δώσατε στο κέντρο της πλατείας και στο Δημοτικό Συμβούλιο. Σας χειροκρότησαν κ. Καλοφωλιά τότε για την «παλικαριά σας» όχι όλοι ...όσοι δεν σας ήξεραν φυσικά. Γιατί άραγε τόσο δέσιμο με την καρέκλα; Σας αξίζει πάντως ένα «βραβείο» για την ικανότητά σας να κοροϊδεύετε χωρίς ντροπή τόσες χιλιάδες κόσμο για τόσα πολλά χρόνια. Ποιος επιτέλους θα νοιαστεί για αυτόν τον τόπο; Πότε θα πιούμε καθαρό νερό; Εμείς, οι πολίτες των Γαργαλιάνων, είναι καιρός να γίνουμε ΕΝΕΡΓΟΙ ΠΟΛΙΤΕΣ για το καλό της πόλης που γεννηθήκαμε. Κανένας ξένος δεν θα μας βοηθήσει. Ας πάρουμε τις τύχες της πόλης μας στα δικά μας χέρια και να μην περιμένουμε "σωτήρες" από την Κυπαρισσία. Έχουμε κάποια εμπειρία ετών, μέχρι τις μέρες μας με τον Καλλικράτη... Για το καλό του νέου Δήμου Τριφυλίας είναι επιτακτική η στενή και ισότιμη συνεργασία όλων των πόλεων της Τριφυλίας. Στους Γαργαλιανιώτες αξίζει ένα καλύτερο μέλλον και όλοι μαζί, ενωμένοι, μπορούμε να το κερδίσουμε.\nΚίνδυνος να μην αγωνιστεί φέτος ο Μιλτιάδης.\nΜετά την μη πραγματοποίηση της Γενικής συνέλευσης που είχε προγραμματιστεί για την περασμένη Κυριακή τα πράγματα για τον Μιλτιάδη δείχνουν άσχημα. Ο μέχρι σήμερα πρόεδρος της ομάδας Τάκης Γαλάνης δεν πρόκειται να συνεχίσει να ηγείται της ομάδας και αυτό πλέον το ξεκαθάρισε με τον πιο κατηγορηματικό τρόπο στην συνέντευξή του. Το θέμα τώρα είναι ποιος θα είναι ο επόμενος πρόεδρος; Εδώ τα πράγματα δείχνουν ξεκάθαρα τι μέλλει γενέσθαι. Δεν υπάρχει ενδιαφέρον από κανέναν. Δεν κάνει κανείς τον κόπο να πάει έστω στην Γενική Συνέλευση, και ως εκ τούτου η ομάδα δεν θα κατέβει στην επόμενη αγωνιστική. Όταν μάλιστα πρέπει μέχρι τις 2 Αυγούστου να έχουν δηλώσει συμμετοχή όλες οι ομάδες που πρόκειται να αγωνιστούν. Τα όρια στενεύουν, η ομάδα του χωριού μας αυτή την στιγμή βρίσκεται σε μια δύσκολη φάση. Έχει καλούς παίκτες που θα μπορέσουν να βοηθήσουν την ομάδα να αγωνιστεί αξιοπρεπώς στην Ά τοπική και καλύτερα από πέρυσι. Έγιναν βέβαια κάποιες σημαντικές αποχωρήσεις λόγω μεταγραφών όπως του Λυμπερόπουλου που δόθηκε στην Εράνη, του Β. Καλογερόπουλου στη Μεθώνη, ενώ στην ίδια ομάδα μετακόμισε και ο Αριστομενόπουλος που ήταν ανενεργός όμως δύο χρόνια. Ο προπονητής Δημήτρης Λίτσας είναι σε αναμονή ενώ αποχώρησε ο γυμναστής Νίκος Δημητρακόπουλος. Ο Γαλάνης φεύγοντας αφήνει ένα αξιοπρεπές ταμείο που θα στηρίξει για αρκετό διάστημα την ομάδα. Από κει και πέρα χρειάζεται ο πρόεδρος που θα έχει μεράκι και αγάπη γι αυτήν την ομάδα και θα διευθετήσει τις εκκρεμότητες που προκύπτουν στο τέλος κάθε αγωνιστικής από μεταγραφές και ανανεώσεις παικτών. Ας ευχηθούμε έστω και την τελευταία στιγμή να εμφανιστεί ο νέος ηγήτορας της ομάδας, αυτός που θα μας χαρίσει νέες συγκινήσεις.\nΣυγκέντρωση αγροτικής διαμαρτυρίας αύριο στη Χώρα\nΣυγκέντρωση αγροτικής διαμαρτυρίας οργανώνει η Αναπτυξιακή Κίνηση Δήμου Νέστορος\nαύριο στις 8.30 το βράδυ στην αίθουσα πολλαπλών χρήσεων “Rex” της Χώρας. Η Κίνηση,\nτης οποίας επικεφαλής είναι ο δήμαρχος Τάσος Τσορώνης, διεκδικεί:\nχώρες με χρέος και έλλειμμα πέραν των όσων επιτρέπει το Σύμφωνο Σταθερότητας. Οπως\nαναφέρεται σε σχετική ανακοίνωση, στη συγκέντρωση έχουν προσκληθεί και θα μιλήσουν εκπρόσωποι από την Ομοσπονδία Αγροτικών Συλλόγων Μεσσηνίας, ο νομαρχιακός σύμβουλος Θανάσης Πετράκος, εκ- πρόσωπος του Α.Σ. “Νηλέας“ κ.ά.\nΑΣΤΥΝΟΜΙΚΟΣ ΔΙΕΥΘΥΝΤΗΣ ΜΕΣΣΗΝΙΑΣ: Προσοχή και από τους πολίτες\nΤην ανάγκη οι πολίτες να λαμβάνουν αυξημένα μέτρα για την προστασία της περιουσίας τους τόνισε ο αστυνομικός διευθυντής Μεσσηνίας, ταξίαρχος Νίκος Μπάστας, σε συνέντευξη Τύπου που παραχώρησε στα τοπικά μέσα ενημέρωσης. Ιδιαίτερη βαρύτητα έδωσε στη λήψη μέτρων από τους λουόμενους και παρατήρησε: “Ο πολίτης είναι η δύναμή μας. Είναι άξιος συμπαραστάτης μας και βαδίζουμε χέρι χέρι“. Επίσης, ζήτησε τη βοήθεια του κόσμου όσον αφορά πληροφορίες αλλά και χαρακτηριστικά προσώπων ή και αυτοκινήτων που έχουν εμπλακεί σε αδικήματα. Ο κ. Μπάστας τόνισε πως θα πρέπει οι λουόμενοι να είναι ιδιαίτερα\nπροσεκτικοί όταν αφήνουν τα πράγματά τους στην παραλία για να μπουν στη θάλασσα.\nΣυνέστησε μάλιστα κάποιος από την παρέα να μένει στην ακτή για να τα προσέχει. Επίσης\nυπογράμμισε πως όσοι έχουν εξοχικές κατοικίες θα πρέπει να τις κλειδώνουν καλά και όχι να\nαφήνουν ανασφάλιστες πόρτες και παράθυρα ή μόνο με τη σίτα. Το ίδιο συνέστησε σε όλους\nτους πολίτες για τις κατοικίες τους, επισημαίνοντας αρκετές φορές πως όταν αντιλαμβάνονται ύποπτες κινήσεις τσιγγάνων ή άλλων ατόμων να ενημερώσουν το 100.\nΟπως είπε ο αστυνομικός διευθυντής, μια από τις μεθόδους που χρησιμοποιούνται, με θύματα ειδικά ηλικιωμένους, είναι εκείνη της απασχόλησης - με αποτέλεσμα κάποιοι να μπαίνουν ανενόχλητοι στα σπίτια και να κλέβουν ό,τι πολύτιμο βρίσκουν.\nΕξάλλου, οι πολίτες θα πρέπει να είναι ιδιαίτερα παρατηρητικοί όταν βλέπουν ύποπτες κινήσεις ή να διαπράττεται μια κλοπή, επισήμανε: Θα πρέπει να συγκρατούν αριθμό κυκλοφορίας αυτοκινήτου και άλλα χρήσιμα χαρακτηριστικά, για τον εντοπισμό των δραστών εντός των ορίων του αυτοφώρου εάν είναι δυνατόν. “Η Αστυνομική Διεύθυνση Μεσσηνίας δίνει βαρύτητα στην πρόληψη αξιόποινων πράξεων, αλλά αγωνιζόμαστε και για την καταστολή“ σχολίασε μεταξύ άλλων ο κ. Μπάστας, κάνοντας γνωστό πως αστυνομικοί ένστολοι ή με πολιτικά περιπολούν σε χώρους όπως πάρκινγκ ή παραλίες.\nΓραμματέας στον Κυνηγετικό Γαργαλιάνων\nΟ Κυνηγετικός Σύλλογος Γαργαλιάνων ανακοίνωσε ότι θα προσλάβει γραμματέα για το γραφείο του και για χρονικό διάστημα 7 μηνών ως ωρομίσθιο, με 5 ώρες απασχόλησης ημερησίως. Οι αιτήσεις γίνονται δεκτές στο γραφείο του Κυνηγετικού Συλλόγου μέχρι\nτις 30 Ιουλίου, από τις 10 π.μ. μέχρι τις 12 μ. Πληροφορίες παρέχονται στα τηλέφωνα: 27630 24425 και 6977-014918.\nΠαραδοσιακοί χοροί στους Γαργαλιάνους\nΞεκίνησαν προχθές το βράδυ οι εκδηλώσεις του Πολιτιστικού Συλλόγου Γαργαλιάνων για το φετινό καλοκαίρι. Με ιδιαίτερη χαρά ο κόσμος χειροκρότησε τα 80 παιδιά που χόρεψαν παραδοσιακούς χορούς στην πλατεία υπό την καθοδήγηση του δασκάλου τους Αναστάσιου Καλογερόπουλου. Τόσο η αντιπρόεδρος του συλλόγου Τόνια Ανδρώνη όσο και η γραμματέας Εφη Σερέτη στην ομιλία τους τόνισαν ότι η παράδοση και η λαϊκή μας κληρονομιά δεν είναι μουσειακό είδος, αλλά ζωντανές στο σήμερα.\nΓια τη δροσερή Μπάμπαλη όλοι πιστεύω θα έχετε ακούσει. Είναι ένα έδεσμα καλοκαιρινό που το γεύτηκαν πολλές γενιές και τώρα έχει ξεχαστεί.\nΓια να φτιαχτεί θέλει ελάχιστα πράγματα:1) Νερό 2) Ξύδι 3) Λάδι 4) Ρίγανη και 5) Παξιμάδια ή ξερό ψωμί. Τα βάζουμε σε ένα βαθύ πιάτο τα ανακατεύουμε με το κουτάλι και καλή όρεξη!! Φαίνεται φτωχή δεν εντυπωσιάζει αλλά άμα δοκιμάσετε θα νιώσετε τη δροσιά και τη νοστιμιά της.Τη μπάμπαλη την έφτιαχναν οι μανάδες μας το καλοκαίρι με τα ψωμιά που ξεραίνονταν ή με τις φρίξες, τα παξιμάδια δηλαδή του φούρνου.\nΔεν ξέρω αν είναι γνωστή και σε άλλες περιοχές πέρα από κάποια χωριά της Τριφυλίας και της Πυλίας που θυμάμαι εγώ. Για να είμαι ειλικρινής τότε που ήμασταν παιδιά και πεινάγαμε δεν μπορώ να πω ότι τρελαίνομασταν για την μπάμπαλη σαν κύριο φαγητό, γιατί μας άνοιγε πιο πολύ την όρεξη, αφού φέρνει προς ορντέβρ, και έλειπε το κυρίως πιάτο.\nΣκεφτόμασταν μάλιστα ότι ήταν επινοησή τους για να σπρώξουν τα ξερά ψωμιά.Η μεγάλη μου όμως έκπληξη ήρθε μετά από πολλά χρόνια, το 1980, όταν μπήκαμε με την Ελένη σε έναν ιταλικό φούρνο στο Τορόντο του Καναδά και ζητήσαμε να πάρουμε μια κουλούρα κομμένη εγκάρσια και ψημμένη σαν παξιμάδι σαν μια μεγάλη κριθαροκουλούρα της Κρήτης δηλαδή, και μας είπε η πωλήτρια: "Όχι αυτό δεν είναι για σας, είναι για εμάς τους Ιταλούς που προερχόμαστε από τη νότια Ιταλία. Φτιάχνουμε ένα έδεσμα με νερό ξύδι ρίγανη και λάδι". Και μας περιέγραψε την Μπάμπαλη που από εκείνη τη στιγμή ανέβηκε στην υπόληψη μου.\nΤΑΚΗΣ ΓΑΛΑΝΗΣ: "Εξασθένησα οικονομικά και άδειασα ψυχολογικά"\nΙδιαίτερα κρίσιμη για το μέλλον του Μιλτιάδη θα είναι η επαναληπτική γενική συνέλευση που έχει οριστεί για την προσεχή Κυριακή. Η ομάδα είναι αλήθεια πως βρίσκεται σε μία κρίσιμη καμπή και όσοι την αγαπούν καλούνται να βγουν μπροστά και να την βοηθήσουν να έχει τη συνέχεια που πρέπει. Ο Μιλτιάδης έφτασε στο... απόγειό του πριν από 6 χρόνια με την άνοδο στη Δ' εθνική και έζησε το όνειρο για 3,5 χρόνια που συμμετείχε στο περιφερειακό πρωτάθλημα, ενώ συνάμα έφτασε και δύο φορές στην κατάκτηση του Κυπέλλου Μεσσηνίας.\nΟμαλή... προσγείωση από Δ' εθνική\nΗ... προσγείωση όμως δεν ήταν απότομη όπως συνέβη με άλλες ομάδες, και της Μεσσηνίας, αλλά ομαλή και αυτό οφείλεται κατά πολύ μεγάλο ποσοστό σε ορισμένους ανθρώπους της διοίκησης που φρόντισαν να κρατήσουν ζωντανή την ομάδα. Ετσι τα δύο τελευταία χρόνια\nο ιστορικός σύλλογος του Πύργου έχει αλλάξει φιλοσοφία και με δικά του παιδιά από την ευρύτερη περιοχή, έχει καταφέρει να κάνει αισθητή την παρουσία του. Πρόπερσι παρότι ξεκίνησε το πρωτάθλημα με -6 βαθμούς, κατάφερε να παραμείνει στην κατηγορία και πέρυσι πραγματοποίησε εξαιρετική πορεία τερματίζοντας στην 4η θέση μαζί με τον Εθνικό Μελιγαλά. Συν τοις άλλοις εδώ και πολλά χρόνια οι "μελανόλευκοι" τροφοδοτούν με παίκτες ομάδες εθνικών κατηγοριών και πρόσφατα παραδείγματα αποτελούν οι Βασίλης Αθανασόπουλος, Θανάσης Γεωργιόπουλος και Κυριάκος Λυμπερόπουλος. Για να υπάρξει όμως συνέχεια σε αυτή την ιστορική ομάδα, πρέπει απαραιτήτως να γίνει ανανέωση στο διοικητικό κομμάτι. Γιατί εδώ και πάνω από μία δεκαετία, περίπου 10 άνθρωποι έχουν αναλάβει να σηκώσουν τα βάρη της ομάδας και είναι λογικό να έχουν κουραστεί αλλά και κορεστεί.\nΗ αλλαγή προσώπων είναι επιβεβλημένη ειδικά τη συγκεκριμένη εποχή, με την οικονομική κρίση να έχει επηρεάσει πολύ και το ερασιτεχνικό ποδόσφαιρο.\nΔεκαοκτώ χρόνια παράγοντας στον Μιλτιάδη!\nΕνας από τους παράγοντες που έχουν τραβήξει όλο το... κουπί στη σύγχρονη ιστορία του Μιλτιάδη είναι φυσικά ο Παναγιώτης Γαλάνης, ο απερχόμενος πρόεδρος του συλλόγου και η πιο χαρακτηριστική φιγούρα του. Μετά από αρκετές απόπειρες καταφέραμε, σε επικοινωνία που είχαμε μαζί του, να του πάρουμε μία μίνι συνέντευξη που είναι η πρώτη που δίνει εδώ και σχεδόν δύο δεκαετίες!\nΟ Γαλάνης είναι στο Δ.Σ. του Μιλτιάδη από το 1992, δηλαδή 18 συνεχόμενα χρόνια, κάτι σίγουρα εντυπωσιακό για ερασιτέχνη παράγοντα! Τη δεδομένη στιγμή είναι ο καθ' ύλην αρμόδιος να μιλήσει για τα πεπραγμένα των προηγούμενων χρόνων και για το τι μέλλει γενέσθαι από εδώ και πέρα.\n"Δεν υπάρχει άλλη ομάδα στην Ελλάδα..."\nΗ πρώτη φυσικά ερώτηση είχε να κάνει με το τι προβλέπει να γίνεται στην μεθαυριανή γενική συνέλευση του συλλόγου. "Η αλήθεια είναι πως δεν έχω ασχοληθεί καθόλου το τελευταίο διάστημα και δεν έχω μιλήσει με τα άλλα μέλη του συμβουλίου. Ετσι δεν μπορώ να κάνω κάποια ασφαλή πρόβλεψη για το τι θα γίνει στη γενική συνέλευση. Αυτό που ξέρω είναι πως ο Μιλτιάδης έχει προσφέρει πάρα πολλά στον Πύργο από το 1986 που επανιδρύθηκε και κυρίως την πανελλήνια προβολή του χωριού. Θεωρώ ότι βάσει αναλογίας πληθυσμού (σ.σ. ο Πύργος είναι ένα χωριό 800 περίπου κατοίκων) δεν υπάρχει άλλη ομάδα στην Ελλάδα με τόσες πολλές επιτυχίες σε διάρκεια 25ετίας! Αναφέρομαι σε κατακτήσεις πρωταθλημάτων,\nσυμμετοχές σε εθνικές κατηγορίες, κατακτήσεις κυπέλλων (σ.σ. ο Μιλτιάδης είναι η δεύτερη ομάδα στη Μεσσηνία μετά την Εράνη) και προώθηση ποδοσφαιριστών σε ομάδες μεγάλων κατηγοριών. Μία τέτοια πορεία στο χρόνο είναι ευνόητο ότι έχει δημιουργήσει απαιτήσεις και προσδοκίες για ανάλογη συνέχεια", τονίζει με γλαφυρό τρόπο ο έμπειρος παράγοντας.\n"Κόπωση οικονομική και ψυχολογική"\nΣυνεχίζοντας μάλιστα προσθέτει: "Ανάλογη συνέχεια όμως με τα ίδια πρόσωπα στη διοίκηση δεν μπορεί να υπάρξει. Βλέπω ότι υπάρχει μία κόπωση τόσο οικονομική όσο και ψυχολογική, που αφορά και τα άτομα της διοίκησης, αλλά και όσους βοηθούν εξωδιοικητικά. Υπάρχουν στο χωριό παλαίμαχοι ποδοσφαιριστές, παράγοντες, επαγγελματίες, φίλαθλοι και πολλά νέα παιδιά που μπορούν να ασχοληθούν διοικητικά με την ομάδα και θεωρώ πως είναι η ιδανική\nστιγμή για να δραστηριοποιηθούν".\nΣτρωμένη η ομάδα...\nΤι εννοεί όμως ο κ. Γαλάνης ως ιδανική στιγμή; "Ο Μιλτιάδης τη δεδομένη στιγμή και μετά τη λήξη του πρωταθλήματος έχει θετικό πρόσημο στα οικονομικά του, κάτι που δε νομίζω ότι συμβαίνει με πολλές ομάδες.\nΠαράλληλα διαθέτει πολλούς νεαρούς παίκτες στο ρόστερ του με πολλές συμμετοχές στην Α' τοπική και όρεξη για δουλειά. Συν τοις άλλοις υπάρχει ένας μεγάλος αριθμός έμπειρων παικτών που παρότι έχουν μονοετή συνεργασία, έχουν διάθεση να συνεχίσουν στην ομάδα και περιμένουν τις εξελίξεις γνωρίζοντας ότι τα οικονομικά είναι δύσκολα και ότι οι τιμές έχουν πέσει στην αγορά. Ολα αυτά συνθέτουν ένα πρόσφορο έδαφος σε όσους ασχοληθούν διοικητικά με την ομάδα".\n"Δεν θα καθορίσω τις εξελίξεις αυτή τη φορά"\nΤι προτίθεται όμως να κάνει ο ίδιος που ήταν πρόεδρος τα δύο τελευταία χρόνια στην ομάδα του Πύργου και στο συμβούλιο από το μακρινό 1992; "Αυτή τη φορά δεν θα είμαι ανάμεσα σε\nαυτούς που θα καθορίσουν τις εξελίξεις στο σύλλογο. Μάλιστα προτίθεμαι να μην παραστώ ούτε στη γενική συνέλευση της Κυριακής! Αυτό σημαίνει ότι δεν είμαι διατεθειμένος να συμμετάσχω στο νέο Διοικητικό Συμβούλιο και πολύ δε περισσότερο να παραμείνω στη θέση του προέδρου. Μετά από τόσα χρόνια ενεργής παρουσίας, έχω εξασθενήσει οικονομικά και αδειάσει ψυχολογικά... Φυσικά σε ό,τι θετικό δημιουργηθεί θα είμαι δίπλα έτοιμος να προσφέρω και θα συνδράμω σε ό,τι μου ζητηθεί".\n"Πρέπει να υπάρξει διάδοχη κατάσταση"\nΣαν επίλογο αυτής της συνομιλίας, ο Παναγιώτης Γαλάνης εκφράζει μία αναγκαιότητα και παράλληλα μία ευχή... "Πρέπει επιτέλους να υπάρξει και στον Μιλτιάδη διάδοχη κατάσταση... Υπάρχουν πολλά άτομα στην ομάδα που είναι πάνω από 15 χρόνια στη διοίκηση, κάτι που δεν συμβαίνει σε άλλες ομάδες, που έχουν και μικρότερη ιστορία από τον Μιλτιάδη. Ανθρωποι σύμβολα σε άλλους συλλόγους αποχώρησαν οριστικά ή έφυγαν από το προσκήνιο και οι σύλλογοι αυτοί δεν χάθηκαν, αλλά προχώρησαν. Είναι καιρός αυτό να γίνει και με τον Μιλ-\nΤου Κώστα Ηλιοπουλου απο την Ελευθερία


Ο ΣΥΡΙΖΑ για τις απολύσεις στους δήμους - CorfuPress.com\nΟ ΣΥΡΙΖΑ για τις απολύσεις στους δήμους\nΒλέποντας η κυβέρνηση για άλλη μια φορά τους ανθρώπους ως αριθμούς, πετάει στο δρόμο χιλιάδες εργαζόμενους, χωρίς καμιά προειδοποίηση, από τη μια μέρα στην άλλη, εντείνοντας την ανθρωπιστική κρίση στη χώρα, ενώ ταυτόχρονα διαλύει τις εργασιακές σχέσεις αντικαθιστώντας το μόνιμο προσωπικό με 5-μηνες συμβάσεις.\nΑπό την άλλη, οδηγεί σε πλήρη αδυναμία τους Δήμους, (οι οποίοι πλήττονται περισσότερο), να υποστηρίξουν ακόμα και τις στοιχειώδεις υπηρεσίες τους. Οι υπηρεσίες ύδρευσης – βασικό δημόσιο αγαθό – όπως και άλλες υπηρεσίες δε θα είναι σε θέση να λειτουργήσουν την επόμενη μέρα, δυσκολεύοντας ακόμα περισσότερο τη ζωή μας.\nΣτην Κέρκυρα το πλήγμα είναι μεγάλο, με απώλεια 58 εργαζομένων (24 από τη ΔΕΥΑΚ και 34 από το Δήμο), οι περισσότεροι τεχνικών υπηρεσιών και άρα οι εξελίξεις στο Δήμο αναμένονται στο επόμενο διάστημα δραματικές.\nΤο Δημοτικό Συμβούλιο πρέπει να πάρει άμεσα θέση και να κάνει ενέργειες για την ανατροπή αυτής της απόφασης.\nΩς ΣΥΡΙΖΑ Κέρκυρας συμπαραστεκόμαστε απόλυτα στους απολυμένους συμβασιούχους και στηρίζουμε την πλήρη λειτουργία και ανάπτυξη των Αυτοδιοικητικών δομών.\nΚαλούμε την κυβέρνηση να πάρει πίσω τις απολύσεις και να στηρίξει αντί να διαλύει την Αυτοδιοίκηση. Το σχέδιο της τροϊκανής κυβέρνησης για απαξίωση και διάλυση των αυτοδιοικητικών δομών, καθώς και της ιδιωτικοποίησης των πάντων, δε θα περάσει και θα ανατραπεί μαζί με τους εμπνευστές του.


Το δικαίωμα της Αθωότητας ξεκινάει από μέσα μας - Εναλλακτική Ατζέντα\nHome / Blog / ΟΛΙΣΤΙΚΗ ΖΩΗ / 2017 / Οκτώβριος / Το δικαίωμα της Αθωότητας ξεκινάει από μέσα μας\nΤο δικαίωμα της Αθωότητας ξεκινάει από μέσα μας\nΟι ενοχές δίχως αιτία είναι οι περισσότερες ενοχές που μας «επιτίθενται» μέσα στη μέρα. Είναι οι ενοχές πάνω στις οποίες έχουμε εκπαιδευτεί από μικροί να υποκύπτουμε. Συνηθίζουμε στην αίσθησή τους, νιώθουμε ανεπαρκείς, τις προκαλούμε και πολλές φορές τις χρησιμοποιούμε για να αποφύγουμε την ευθύνη μας ή την εξέλιξή μας.\nΠαρ’ όλο που το Δικαίωμα της Αθωότητας είναι πρωταρχικό ανθρώπινο δικαίωμα, καταγεγραμμένο ακόμα και στη Διακήρυξη Ανθρωπίνων Δικαιωμάτων του ΟΗΕ, είναι αυτό που καταπατείται καθημερινά σε όλο το εύρος των ανθρώπινων συνδιαλλαγών. Από το μόνο σημείο που μπορούμε να διεκδικήσουμε αυτό το δικαίωμα είναι από μέσα μας και μάλιστα δεν είναι εύκολη υπόθεση. Διότι, καθώς προσπαθούμε ν’ απαλλαχτούμε από τις ενοχές, νιώθουμε περισσότερες.\nΟι ενοχές είναι φυσιολογικές όταν βλέπουμε πως οι πράξεις μας ή η συμπεριφορά μας έχει βλάψει εμάς ή/και άλλους, και μας βοηθούν να αναλάβουμε την ευθύνη να επανορθώσουμε. Σταματούν να είναι φυσιολογικές όταν αντί να επανορθώσουμε, παραμένουμε στο συναίσθημα της ενοχής και δεν κάνουμε κάτι για να αλλάξουμε την κατάσταση η οποία μας τις προκαλεί.\nΤο να νιώθουμε ενοχές (χωρίς αιτία) σημαίνει πως ο κριτής μέσα μας, μας δικάζει και καταδικάζει διαρκώς. Επικεντρώνοντας ξανά την προσοχή μας προς τα Ανθρώπινα Δικαιώματα, όπως αυτά καταγράφηκαν από τον ΟΗΕ το 1948, στο άρθρο 11 στην παράγραφο 1, παραχωρείται το δικαίωμα στην Αθωότητα ακόμα και σε περιπτώσεις όπου ο άνθρωπος πράγματι κατηγορείται για ποινικό αδίκημα από πραγματικό δικαστήριο. Συγκεκριμένα:\n«Κάθε κατηγορούμενος για ποινικό αδίκημα πρέπει να θεωρείται αθώος, ωσότου διαπιστωθεί η ενοχή του σύμφωνα με το νόμο, σε ποινική δίκη, κατά την οποία θα του έχουν εξασφαλιστεί όλες οι απαραίτητες για την υπεράσπισή του εγγυήσεις» Παρακαλώ, διαβάστε το αρκετές φορές. Φέρτε τον εαυτό σας στη θέση του κατηγορουμένου και παρατηρήστε:\nΘεωρείτε τον εαυτό σας αθώο;\nΈχετε γνώση βάση ποιου νόμου τον δικάζετε;\nΈχετε ορίσει επίσημα τόπο και ώρα της δίκης;\nΈχετε εξασφαλίσει υπεράσπιση;\nΠόσες φορές μας θεωρούμε ένοχους πριν προλάβουμε καν να καταλάβουμε τον λόγο; Και ποιες είναι οι εγγυήσεις τις οποίες προσφέρουμε στον επί εκδίκαση εαυτό μας πριν μας στείλουμε στη «φυλακή»; … Οφείλουμε να παραδεχτούμε την ασχετοσύνη μας ως προς την υπεράσπιση του εαυτού μας μέσα στο καθημερινό ποτάμι των υποχρεώσεων και των καθηκόντων. Ελάχιστα μέσα στην καθημερινότητα γίνεται θέμα για τα δικαιώματα του εαυτού μας και των άλλων. Πολλοί πλημμυρίζουμε από ένα αίσθημα ενοχής μόνο και μόνο στο άκουσμα της λέξης «δικαίωμα» ή αγανάκτησης και οργής καθώς υποσυνείδητα αντιλαμβανόμαστε τη συνεχόμενη καταπάτηση των δικαιωμάτων μας από εμάς τους ίδιους και, εύκολα από ‘κει και πέρα, από τους άλλους.\nΩς άνθρωποι δεν έχουμε μόνο το δικαίωμα να διατηρούμε την αθωότητά μας μέσα στην πίεση της καθημερινότητας. Έχουμε και το δικαίωμα να επανορθώνουμε άμεσα σε περίπτωση που πράγματι βλάψαμε κάποιον ή τον εαυτό μας. Έχουμε δηλαδή το δικαίωμα να πάρουμε χρόνο και να αναλογιστούμε τι κάναμε και νιώθουμε ένοχοι, γιατί το κάναμε και… αν πράγματι το κάναμε ή νομίζουμε ότι το κάναμε. Προκαλεί έκπληξη, όταν ανακαλύπτουμε πως τα περισσότερα επιχειρήματα ενοχοποίησής μας είναι υποθετικά και δεν πρόκειται για γεγονότα που έχουν λάβει χώρα.\nΤο να ξεκινήσουμε να καλλιεργούμε την αίσθηση της αθωότητας, δεν είναι εύκολη υπόθεση. Σίγουρα όμως θα πάει τη ζωή και τις σχέσεις μας σε νέα επίπεδα ελευθερίας και έκφρασης.


In Ιατρικά Θέματα,Παθολογικα on Δεκεμβρίου 6, 2013 at 11:26 πμ\nΑκούστηκε για πρώτη φορά σε επιστημονικό συνέδριο το 1906 από τον γερμανό ψυχίατρο και νευροπαθολόγο Alois Alzheimer. Στα χρόνια που πέρασαν αποδείχθηκε ότι αυτός ο εχθρός, αποκτά παρά τις προσπάθειες της επιστήμης, όλο και μεγαλύτερη δύναμη, απειλώντας την υγεία του ανθρώπινου πληθυσμού. Πρόκειται για εκφυλιστική νόσο του εγκεφάλου. Ξεκινάει από την περιοχή του κροταφικού λοβού και σταδιακά επεκτείνεται στον βρεγματικό και στον μετωπιαίο λοβό. Καταστρέφει σιγά – σιγά τα νευρικά κύτταρα και τις μεταξύ τους συνδέσεις. Ο άνθρωπος που πάσχει χάνει προοδευτικά βασικές ικανότητες όπως η μνήμη, ο προσανατολισμός, η κρίση, ο έλεγχος της συμπεριφοράς και των αναστολών και δεν μπορεί να λειτουργήσει φυσιολογικά. Χαρακτηριστική βλάβη στην νόσο είναι η εναπόθεση στον εγκέφαλο της παθολογικής πρωτεΐνης ‘’β-αμυλοειδές’’. Αποθηκεύεται μεταξύ των νευρώνων, μέσα στα αγγεία και μέσα στα ίδια τα νευρικά κύτταρα σχηματίζοντας χαρακτηριστικές πλάκες. Το αποτέλεσμα είναι η καταστροφή του εγκεφάλου. Στη διάρκεια της προοδευτικής αυτής καταστροφής, μια άλλη πρωτεΐνη (τ-πρωτεΐνη)που είναι χρήσιμη για τη διατήρηση της ακεραιότητας της δομής των εγκεφαλικών κυττάρων, λαμβάνει μόρια φωσφόρου πάνω από όσα συνήθως έχει. Καταστρέφονται έτσι τα μικροσωληνάρια διακίνησης ιόντων που χρησιμεύουν ώστε το εγκεφαλικό κύτταρο να τραφεί και να λειτουργήσει. Έτσι το κύτταρο τελικώς πεθαίνει. Υπάρχει κληρονομική προδιάθεση\nΝαι, υπάρχει και κληρονομική προδιάθεση. Όσοι έχουν οικογενειακό ιστορικό έχουν τέσσερις φορές μεγαλύτερο κίνδυνο να παρουσιάσουν τη νόσο. Όσον αφορά στο γενετικό μας υλικό, διαπιστώθηκε πως υπάρχουν μεταλλάξεις και αν κάποιος φέρει μία από αυτές (χρωμοσώματα 1, 14 ή 21) τότε είναι σίγουρο ότι θα εμφανίσει Αλτσχάιμερ.\nΓια το 95% των περιπτώσεων δεν έχουμε ακόμη βρει τι ακριβώς φταίει. Για την ώρα, πιστεύουμε πως πρόκειται για μια πολυπαραγοντική νόσο η οποία προκύπτει τόσο από γενετικά όσο και περιβαλλοντικά αίτια. Η ασθένεια εξοντώνει αργά και βασανιστικά τα θύματά της και ‘’τραυματίζει’’ σοβαρά τα άτομα του οικογενειακού περιβάλλοντος. Δεν υπάρχει αυτή τη στιγμή οριστική θεραπεία για την αντιμετώπισή της νόσου. Διάφορες φαρμακευτικές ουσίες που κυκλοφορούν και στη χώρα μας, βελτιώνουν και αναστέλλουν την εξέλιξη της αλλά για λίγο χρονικό διάστημα (δεν ξεπερνά τα δυο χρόνια) Παράλληλα, βοήθεια στον ασθενή δίδεται και με άλλους τρόπους. Πρόκειται για ασκήσεις της μνήμης, της προσοχής και του λόγου. Εφαρμόζονται επίσης προγράμματα ειδικής γυμναστικής. Στο βιβλίο που κυκλοφορεί από την Ελληνική Εταιρεία Αλτσχάιμερ περιλαμβάνονται τέτοιες ασκήσεις.\nΒέβαια, σε κάθε είδους προγράμματα για τον ασθενή, πρέπει να συμμετέχουν και όσοι ανήκουν στο περιβάλλον του. Τι ελπίδες υπάρχουν για το μέλλον;\nΟι προσδοκίες των επιστημόνων για τη νίκη εναντίον της νόσου, επικεντρώνονται κυρίως στην προσπάθεια κατασκευής εμβολίου. Το σκεπτικό είναι ότι η εισαγωγή μικρής ποσότητας β – αμυλοειδούς στον οργανισμό εν είδει αντιγόνου, ίσως δράσει διεγερτικά κινητοποιώντας το ανοσοποιητικό σύστημα. Διάφορα εμβόλια βρίσκονται αυτή τη στιγμή σε φάση δοκιμών σε πειραματόζωα ή σε κάποιες περιπτώσεις ακόμη και στον άνθρωπο. Μέχρι πρότινος τα αποτελέσματα δεν ήταν ενθαρρυντικά και παρουσιάστηκαν παρενέργειες και επιπλοκές. Οι προσπάθειες όμως συνεχίζονται και φαίνεται ότι θα στεφθούν με επιτυχία. Η παραγωγή εμβολίων που θα διεγείρουν το αμυντικό σύστημα θα ήταν ιδιαίτερα ωφέλιμη για όσους παρουσιάζουν αυξημένες πιθανότητες εμφάνισης της νόσου. Στις δοκιμαζόμενες ανά τον κόσμο φαρμακευτικές ουσίες και τεχνικές υπάρχουν και πολλές άλλες. Για παράδειγμα εμβόλια και ουσίες που ίσως οδηγήσουν σε μείωση της πλάκας του β-αμυλοειδούς και υποστροφή της νόσου (!!). Κάτι τέτοιο αν πραγματοποιηθεί, θα είναι μια επανάληψη της επιστροφής του Λάζαρου εκ νεκρών. Για την ώρα που μιλάμε πάντως, θα χρειασθεί να περιμένουμε μέχρι να ελεγχθούν οι πιθανότητες της βελτίωσης και βέβαια οι πιθανές παρενέργειες. Μια ακόμα ελπίδα προσφέρουν τα βλαστικά κύτταρα. Υπάρχουν στοιχεία που δείχνουν ότι η έγχυση βλαστικών κυττάρων στον εγκέφαλο ασθενών οδηγεί στον πολλαπλασιασμό τους και στην ανάπτυξη συνάψεων με τα νευρικά κύτταρα του πάσχοντος που έχουν μείνει ζωντανά. Έγκαιρη διάγνωση\nΣτο ιστορικό χρειάζεται η βοήθεια των συγγενών. Το ενδεχομένως προσβεβλημένο από Alzheimer άτομο μπορεί να μην αναφέρει πραγματικά γεγονότα αλλά αυτά που κατά την άποψη του ‘’είναι’’ γεγονότα. Περισσότερο σύνθετες εξετάσεις (αξονική, μαγνητική τομογραφία κλπ.) θα αποφασισθούν από τους ειδικούς γιατρούς, αν χρειασθεί να αποκλείσουν άλλα αίτια που μιμούνται την νόσο προσβάλλοντας τον εγκέφαλο. Τα χαρακτηριστικά συμπτώματα\nΗ μνήμη που χάνεται πρώτη στα άτομα με Αλτσχάιμερ είναι η ‘’επεισοδιακή’’, δηλαδή εκείνη που συγκρατεί πρόσφατα γεγονότα. Το άτομο κάνει συχνά τις ίδιες και τις ίδιες ερωτήσεις, ξεχνάει τι έφαγε σήμερα, έχει διαταραγμένο τον προσανατολισμό, μπερδεύει τη δεξιά και την αριστερή κατεύθυνση. Μπορεί να χαθεί και μετά από προσπάθεια να προσανατολισθεί ξανά. Προοδευτικά χειροτερεύει. Χάνεται και περιφέρεται χωρίς να μπορεί να επιστρέψει σπίτι του. Δεν θυμάται που πήγε, τι έκανε, ποιους είδε. Ξεχνάει που έβαλε τα γυαλιά ή το πορτοφόλι, τι ημέρα, ποιος μήνας ή ακόμα και ποιός χρόνος είναι. Η απώλεια της αίσθησης του χρόνου είναι προοδευτικά επιδεινούμενη. Μπορεί επίσης να παρουσιάσει παρανοϊκές ιδέες (κάποιος μπαίνει στο σπίτι, κάποιος θέλει το κακό μου, μου παίρνουν τα χρήματα μου από την τράπεζα κλπ.). Κρύβει τα πράγματα που είναι ή ο ίδιος θεωρεί πολύτιμα, αλλά δεν θυμάται που. Συχνά γίνεται επιθετικός κατηγορώντας τους οικείους του για κλοπή.\nΛάθος πράγματα μπαίνουν σε λάθος θέσεις. Για παράδειγμα το πορτοφόλι στο ψυγείο, τα παπούτσια πάνω στο κομοδίνο κ.α. Η ικανότητα διάκρισης και λήψης αποφάσεων μειώνεται. Μπορεί να φορά λάθος ρούχα σε λάθος εποχή. Ζακέτα το καλοκαίρι, μπλουζάκι το χειμώνα. Άλλοτε παραμένει αμήχανος χωρίς να μπορεί να διαλέξει τι να φορέσει.\nΣε μεγάλο ποσοστό τα άτομα αυτά είναι καταθλιπτικά. Απομονώνονται, έχουν κακή διάθεση. Ψάχνουν, αλλά δύσκολα βρίσκουν τις κατάλληλες λέξεις για να εκφράσουν ακριβώς αυτό που θέλουν. Υπάρχει τρόπος πρόληψης;\nΗ υγιεινή (μεσογειακή) διατροφή, η διακοπή του καπνίσματος, ο έλεγχος των παραπάνω κιλών, η σωστή ρύθμιση παθήσεων όπως είναι το σάκχαρο, η χοληστερίνη, η υπέρταση, σε συνδυασμό με τη φυσική άσκηση, βοηθούν. Χρειάζονται όμως και πνευματικές ασκήσεις, κοινωνικές συναναστροφές, διάβασμα και άλλες δραστηριότητες που κρατούν σε πνευματική εγρήγορση και φόρμα. Με όλα τα παραπάνω, το ενδεχόμενο Αλτσχάιμερ μειώνεται έως και 50%. Κοινοποίηση:TwitterFacebookΚάνε Like στο:Μου αρέσει! Φόρτωση...\t▶ Χωρίς σχόλια\n« Before ΛΕΜΦΩΜΑ ή καρκίνος των λεμφοκυττάρων Δεκεμβρίου 5, 2013 AfterΡαχιαλγία ή …. πόνος στην πλάτη; Δεκεμβρίου 9, 2013 »\tΔημοφιλεστερα\tΦαγούρα πρωκτού (ή Πρωκτικός κνησμός ή κνησμός δακτυλίου)\tΈρπης ζωστήρ. Αιτία, προδιάθεση, συμπτώματα, μετάδοση, πρόληψη, θεραπεία\tΝαυτία και έμετος. Από το ελάχιστο έως το κρίσιμο\tKολπίτιδες . Το συχνότερο γυναικείο πρόβλημα.\tΑιμορροΐδες. Τι μπορείς να κάνεις μόνος σου;\tΠεριεχομενα\t1000 λέξεις (11)


Παρασκευή, 10 Ιουλίου 2020 10:39:13 ΜΜ\nΑρχική›Ειδήσεις›Επιχειρήσεις›Ηλεκτρονικά›Επενδύσεις 10 εκατ. ευρώ από το Πλαίσιο-Εισέρχεται στις λευκές συσκευές\nΕπενδύσεις 10 εκατ. ευρώ από το Πλαίσιο-Εισέρχεται στις λευκές συσκευές Κύριο\nΧωρίς να το διαψεύδει η διοίκηση στη χθεσινή παρουσίαση της εταιρίας στην Ενωση Θεσμικών Επενδυτών φέρεται να βρίσκεται στο τελικό στάδιο ολοκλήρωσης του νέου επιχειρησιακού της σχεδίου για είσοδο στην αγορά ηλεκτρικών.\nΜάλιστα η εταιρία ανακοίνωσε την υλοποίηση επενδυτικού προγράμματος ύψους 10 εκατ. ευρώ για την τρέχουσα διετία 2018-2019.\nΣημειώνεται ότι η αγορά των λευκών συσκευών βρίσκεται σε θετικό πρόσημο, σε αντίθεση με την αγορά των ηλεκτρονικών (μαύρες συσκευές) που βρίσκεται σε αρνητικό πρόσημο.\nΣύμφωνα με παράγοντες της αγοράς, οι νέες καινοτομίες, κυρίως στον τομέα της ενεργειακής απόδοσης των συσκευών, καθιστούν εκ νέου ζωτικής σημασίας την αγορά των λευκών συσκευών, σε αντίθεση με ό,τι συνέβαινε πολλές δεκαετίες μέχρι σήμερα. Αντίθετα, η αγορά των ηλεκτρονικών, που τις τελευταίες δεκαετίες τροφοδότησε την ανάπτυξη, στερούμενη ουσιαστικών τεχνολογικών εξελίξεων, παραμένει καθηλωμένη ή και υποχωρεί. Αύξηση πωλήσεων και κερδών παρουσίασε το 2017 η εταιρεία Πλαίσιο Computers.\nΠαράλληλα, ανακοίνωσε ότι προτίθεται να διανείμει μέρισμα 1,45 εκατ. ευρώ ή 0,07 ευρώ ανά μετοχή. Σε ό,τι αφορά τα οικονομικά αποτελέσματα, ο ενοποιημένος κύκλος εργασιών του ομίλου, σημείωσε άνοδο πέρυσι στα 286 εκατ. ευρώ (έναντι 283 εκατ. ευρώ το 2016). Τα λειτουργικά κέρδη παρουσίασαν αύξηση κατά 5,9%, φθάνοντας τα 10,7 εκατ. ευρώ, ενώ τα καθαρά κέρδη διευρύνθηκαν κατά 9,5%, φθάνοντας τα 4,9 εκατ. ευρώ. Σε ό,τι αφορά τα έσοδα, οι υπηρεσίες τηλεφωνίας ήταν εκείνες που στήριξαν πέρυσι την ανάπτυξη του ομίλου, καθώς πέτυχε έσοδα 51 εκατ. ευρώ, σημειώνοντας αύξηση κατά 9,3%.\nΟι πωλήσεις χαρτικών και ειδών γραφείου παρέμειναν σχεδόν σταθερές (+0,2%) στα 94,7 εκατ. ευρώ, ενώ οι πωλήσεις ηλεκτρονικών υποχώρησαν οριακά (-1%), φτάνοντας τα 138,3 εκατ. ευρώ. Η εταιρεία πέτυχε πέρυσι, για άλλη μία φορά, ισχυρές λειτουργικές ταμειακές ροές ύψους 12 εκατ. ευρώ, κυρίως λόγω της λελογισμένης αύξησης των αποθεμάτων και της ορθολογικής διαχείρισης των προμηθευτών. Τα ταμειακά διαθέσιμά της έφτασαν τα 50 εκατ. ευρώ και αντιστοιχούν στο 50% της χρηματιστηριακής της αξίας. Τέλος, η εταιρεία προχώρησε σε μείωση του δανεισμού. Για το 2018, η διοίκηση του ομίλου εκφράζει συγκρατημένη αισιοδοξία καθώς όπως είπε χαρακτηριστικά ο ιδρυτής και πρόεδρος της εταιρίας Γιώργος Γεράρδος: "σε 2 χρόνια συμπληρώνουμε 50 χρόνια ζωής και δεν θα θυσιάσουμε την ανάπτυξή μας για να δώσουμε περισσότερο μέρισμα. Είμαστε δυνατοί, αντέξαμε στη κρίση και κοιτάμε πάντα την εταιρία και τους 1300 εργαζόμενους μας".\nΤελευταία τροποποίηση στις 08:35 - 26 Απρ 2018


Πάτρα: Πήρε δάνειο για να αγοράσει ... σκύλο! ~ OI PRIONATOI\nΠάτρα: Πήρε δάνειο για να αγοράσει ... σκύλο!\nΜια ηλικιωμένη κυρία στην Πάτρα πήγε σε υποκατάστημα τράπεζας να ζητήσεικαταναλωτικό δάνειο,όχι για να καλύψει κάποιες καθημερινές ανάγκες ή έστω για να πάει διακοπές, αλλά για ν' αγοράσει έναν σκύλο!\nΗ γυναίκα επιθυμούσε να αγοράσει έναν πανάκριβο σκύλο ράτσας.\nΓια να γίνει μάλιστα πιστευτή, είχε μαζί της και μια φωτογραφία του σκύλου που ήθελε να αγοράσει, την οποία επιδείκνυε στους υπαλλήλους, μιλώντας συνέχεια για το αντικείμενο του πόθου της.


Η συγκινητική ανάρτηση του Μ. Κατρινή για τον οικογενειακό του φίλο, το πρώτο θύμα κορωνοϊού - DailyPost.gr\nΗ συγκινητική ανάρτηση του Μ. Κατρινή για τον οικογενειακό του φίλο, το πρώτο θύμα κορωνοϊού\nΟ βουλευτής του Κινήματος Αλλαγής, Μιχάλης Κατρίνης, με μια ανάρτηση του στο Facebook, αποχαιρέτησε τον οικογενειακό του φίλο που έμελλε να είναι ο πρώτος νεκρός από τον κορωνοϊό στην Ελλάδα.\nΗ συγκινητική ανάρτηση του Μ. Κατρίνη:\nΉταν ο καλός φίλος των γονιών μου που ερχόταν αβίαστα από την Αμαλιάδα στο Πελόπιο (35χλμ) για να προσέχει εμένα και το Δημήτρη, όταν οι γονείς μου έλειπαν εκτάκτως.\nΉταν ο συνεπής οικογενειάρχης που ήταν πάντα δίπλα στα παιδιά και τη σύζυγό του που υπεραγαπούσε.\nΉταν ο έντιμος αγωνιστής που δεν υπέστειλε ποτέ τη σημαία της δημοκρατίας και του αγώνα, με ανιδιοτέλεια, ευπρέπεια και συντροφικότητα.\nΉταν ο «δάσκαλος» για τους μαθητές του και όλους όσοι είχαν την τύχη να διδαχθούν από τη στάση ζωής του.\nΉταν από τους πρώτους, ίσως και ο πρώτος, που αγκάλιασε την πρώτη μου προσπάθειά το 2007 όταν με προλόγισε στην Αμαλιάδα λέγοντας «ήρθε η ώρα να ακολουθήσουμε τις επιλογές που θα κάνουν τα παιδιά μας».\nΕγκάρδιος φίλος του πατέρα μου, στήριγμα της οικογένειάς μου, τον θυμάμαι πάντα δίπλα μας, πάντα δίπλα μου.\nΜε μια τέτοια ανάμνηση, τον αποχαιρετώ προσωρινά…\n(Φωτογραφία από την ομιλία των υποψηφίων του ΠΑΣΟΚ στους ετεροδημότες της Αθήνας τον Ιανουάριο 2015)


JobGR: ΕΣΠΑ: Επιδοτήσεις σε πτυχιούχους για νέες ή υφιστάμενες επιχειρήσεις- Από 6 Σεπτεμβρίου η υποβολή αίτησης χρηματοδότησης\nΕΣΠΑ: Επιδοτήσεις σε πτυχιούχους για νέες ή υφιστάμενες επιχειρήσεις- Από 6 Σεπτεμβρίου η υποβολή αίτησης χρηματοδότησης\nΕπιδοτήσεις από 5.000 έως 25.000 ευρώ (σ.σ. μπορούν να ανέλθουν στις 50.000 ευρώ σε περιπτώσεις συνεργασιών) μπορούν να λάβουν οι πτυχιούχοι τριτοβάθμιας εκπαίδευσης που έχουν ή προτίθενται να συστήσουν τη δική τους επιχείρηση, σύμφωνα με το δεύτερο κύκλο του προγράμματος «Ενίσχυση της Αυτοαπασχόλησης Πτυχιούχων Τριτοβάθμιας Εκπαίδευσης».\nΣτόχος του προγράμματος είναι η υποστήριξη πτυχιούχων τριτοβάθμιας εκπαίδευσης- ανέργων, μισθωτών και αυτοαπασχολούμενων- για την έναρξη ή την υποστήριξη υφιστάμενης επαγγελματικής δραστηριότητας, συναφούς με τον τίτλο σπουδών τους, σε αυτοτελή επαγγελματικό χώρο. Ως αυτοτελής επαγγελματικός χώρος ορίζεται ο χώρος που αποτελεί χωριστή ιδιοκτησία, διαθέτει δικές του παροχές κοινής ωφέλειας (π.χ. ηλεκτρισμού) και δεν χρησιμοποιείται με οποιονδήποτε τρόπο ως κύρια ή δευτερεύουσα κατοικία .\nΣτο πλαίσιο του προγράμματος, περιλαμβάνονται εκατοντάδες δραστηριότητες, οι οποίες μπορούν να επιχορηγηθούν. Αναλυτικά αυτές αναφέρονται στο παράρτημα ΙΙ του οδηγού εφαρμογής του προγράμματος .\nB) Υφιστάμενοι ατομικοί επιχειρηματίες (αυτοαπασχολούμενοι) που ασκούν ήδη συναφή με την ειδικότητά τους (τίτλο σπουδών) επαγγελματική δραστηριότητα, όπως επίσης και συνεργασίες μεταξύ αυτών.\nΕπιλέξιμες είναι οι δαπάνες που πραγματοποιούνται από την ημερομηνία έκδοσης της Απόφασης Προσωρινού Καταλόγου Δυνητικών Δικαιούχων έως και 24 μήνες από την ημερομηνία έκδοσης της Απόφασης Ένταξής τους. Επισημαίνεται, ότι οι δαπάνες που πραγματοποιούνται πριν από την Απόφαση Ένταξης είναι επιλέξιμες εφόσον πληρούνται όλες οι τυπικές προϋποθέσεις συμμετοχής στη δράση.\nΟι αιτήσεις χρηματοδότησης μπορούν να υποβληθούν αποκλειστικά μέσω του διαδικτυακού τόπου: www.ependyseis.gr/mis από τις 6 Σεπτεμβρίου έως τις 11 Οκτωβρίου 2017.\nΘα ακολουθήσει μία τελευταία περίοδος υποβολής αιτήσεων από 8/11/2017 έως 13/12/2017.\n- Αγορά/Χρηματοδοτική μίσθωση εξοπλισμού/Διαμόρφωση εσωτερικού χώρου μικρής κλίμακας (έως 40% με χρήση ρήτρας ευελιξίας).


Ο Συγχρονος Μηδενισμος - Φιλοσοφια (BKS.0358144)\nΑρχική > Βιβλία > Φιλοσοφία > Ο ΣΥΓΧΡΟΝΟΣ ΜΗΔΕΝΙΣΜΟΣ\nΖΙΑΚΑΣ ΘΕΟΔΩΡΟΣ στην κατηγορία ΦΙΛΟΣΟΦΙΑ\nΜΙΚΡΗ ΑΦΗΓΗΣΗ ΓΙΑ ΤΗ ΜΟΙΡΑ ΤΗΣ ΕΛΕΥΘΕΡΙΑΣ\nΤο γενικό συμπέρασμα του βιβλίου είναι ότι ο μηδενισμός έχει διαπεράσει πλέον το επίπεδο των θεσμών και έχει εγκατασταθεί στον πυρήνα του υποκειμένου, όπου και διασπά εκ των έσω την εξατομικευμένη προσωπικότητα, μεταβάλλοντάς τη σε άμορφο χυλό. Στη θέση της άλλοτε πανίσχυρης «προμηθεϊκής»βούλησηςγια τη δύναμη, που χαρακτήριζε τον νεωτερικό άνθρωπο στην ανοδική πλευρά της εξελικτικής του καμπύλης, έχει μείνει η αγχώδης εσωτερική αναζήτηση νέων, όλο και πιο ηδονικών μορφών αυτοανάλωσης της επιθυμίας. Είναι ένας ηδονιστικός αυτομηδενισμός. «Στο ένα άκρο του πρόκειται για ένα είδος λαιμαργίας, μια ακόρεστη ζήτηση για περισσότερα, όλο και περισσότερα. Στο άλλο άκρο είναι ένα κράμα εγκατάλειψης, παραίτησης, δειλίας μπροστά στη δυστυχία και τον θάνατο».\nΟ μηδενισμός μεταβάλλεται έτσι σε πανδημική ψυχοπαθολογία στον σύγχρονο κόσμο. Είναι ασθένεια κοινωνική. Ασθένεια του πολιτισμού, η οποία δεν επιδέχεται θεσμική αντιμετώπιση, Η θεραπεία της εξαρτάται πλέον από την αλλαγή των θεσμών αλλά από την αλλαγή των ψυχών: από μία μεταφυσική επανάσταση/μεταστροφή.\nΟ ΣΥΓΧΡΟΝΟΣ ΜΗΔΕΝΙΣΜΟΣ (BKS.0358144)\nΟ ΣΥΓΧΡΟΝΟΣ ΜΗΔΕΝΙΣΜΟΣ BKS.0358144 BKS.0358144 ΖΙΑΚΑΣ ΘΕΟΔΩΡΟΣ ΖΙΑΚΑΣ ΘΕΟΔΩΡΟΣ ΦΙΛΟΣΟΦΙΑ Κατηγορία: ΦΙΛΟΣΟΦΙΑ •ΖΙΑΚΑΣ ΘΕΟΔΩΡΟΣ στην κατηγορία ΦΙΛΟΣΟΦΙΑ ISBN: 978-960-527-480-1Συγγραφέας: ΖΙΑΚΑΣ ΘΕΟΔΩΡΟΣΕκδοτικός οίκος: ΑΡΜΟΣΣελίδες: 263Διαστάσεις: 21x14Ημερομηνία Έκδοσης: Δεκέμβριος 2008ΜΙΚΡΗ ΑΦΗΓΗΣΗ ΓΙΑ ΤΗ ΜΟΙΡΑ ΤΗΣ ΕΛΕΥΘΕΡΙΑΣΤο γενικό συμπέρασμα του βιβλίου είναι ότι ο μηδενισμός έχει διαπεράσει πλέον το επίπεδο των θεσμών και έχει εγκατασταθεί στον πυρήνα του υποκειμένου, όπου και διασπά εκ των έσω την εξατομικευμένη προσωπικότητα, μεταβάλλοντάς τη σε άμορφο χυλό. Στη θέση της άλλοτε πανίσχυρης «προμηθεϊκής»βούλησηςγια τη δύναμη, που χαρακτήριζε τον νεωτερικό άνθρωπο στην ανοδική πλευρά της εξελικτικής του καμπύλης, έχει μείνει η αγχώδης εσωτερική αναζήτηση νέων, όλο και πιο ηδονικών μορφών αυτοανάλωσης της επιθυμίας. Είναι ένας ηδονιστικός αυτομηδενισμός. «Στο ένα άκρο του πρόκειται για ένα είδος λαιμαργίας, μια ακόρεστη ζήτηση για περισσότερα, όλο και περισσότερα. Στο άλλο άκρο είναι ένα κράμα εγκατάλειψης, παραίτησης, δειλίας μπροστά στη δυστυχία και τον θάνατο».Ο μηδενισμός μεταβάλλεται έτσι σε πανδημική ψυχοπαθολογία στον σύγχρονο κόσμο. Είναι ασθένεια κοινωνική. Ασθένεια του πολιτισμού, η οποία δεν επιδέχεται θεσμική αντιμετώπιση, Η θεραπεία της εξαρτάται πλέον από την αλλαγή των θεσμών αλλά από την αλλαγή των ψυχών: από μία μεταφυσική επανάσταση/μεταστροφή. Ο ΣΥΓΧΡΟΝΟΣ ΜΗΔΕΝΙΣΜΟΣ


Το σύνδρομο του Ταρζάν: Το σκαρφάλωμα στα δέντρα είναι το νέο fitness! - WeFit\nFitness Φεβ 01, 2019\nΤο σύνδρομο του Ταρζάν: Το σκαρφάλωμα στα δέντρα είναι το νέο fitness!\nΜπορεί να μας χωρίζουν χιλιάδες χρόνια από τους προγόνους μας αλλά το σκαρφάλωμα στα δέντρα εξακολουθεί να παραμένει καταγεγραμμένο στο DNA μας. Σίγουρα πολλοί από εσάς σκαρφαλώνατε στα δέντρα όταν ήσασταν παιδιά. Και οι επιστήμονες της άσκησης λένε ότι πολύ καλά κάνατε! Εδώ σου έχουμε 5 λόγους για τους οποίους οι προπονήσεις σου πρέπει να περιλαμβάνουν και σκαρφάλωμα στα δέντρα.\nΤο σύνδρομο του Ταρζάν: Γιατί να σκαρφαλώσεις στα δέντρα;\nΗ απλή κίνηση του σώματος, χωρίς κανόνες και επαναλήψεις, είναι το νέο trend. Μετά από πολλά χρόνια εργασίας πάνω σε εργονομικές καρέκλες έχουμε χάσει την ικανότητα να κινούμαστε σωστά. Αποτέλεσμα; Μυϊκές ανισορροπίες, κακή στάση της σπονδυλικής στήλης και ανικανότητα να προσαρμοστούμε στις απαιτητικές ασκήσεις μιας προπόνησης.\nΑποτέλεσμα; Στην καλύτερη περίπτωση τα παρατάμε, στη χειρότερη τραυματιζόμαστε. Υπάρχει όμως τρόπος να αλλάξει αυτό. Το σκαρφάλωμα στα δέντρα δεν αποτελεί μόνο μια δοκιμασία στη φύση, αλλά μια διασκεδαστική παραλλαγή των κινήσεων που πρέπει και μπορούμε να κάνουμε όλοι στη ζωή μας, κάνοντας την προπόνηση παιχνίδι και όχι αγγαρεία.\nΌταν την επόμενη φορά βγεις έξω, δοκίμασε το σκαρφάλωμα στα δέντρα. Θα διασκεδάσεις αλλά και θα γυμνάσεις όλο σου το σώμα!\n1 Το σκαρφάλωμα στα δέντρα σου φτιάχνει φυσική κατάσταση\nΚοίτα για μια στιγμή τα χέρια σου. Τώρα κούνησε τα δάχτυλά σου, ανοιγόκλεισε τους αντίχειρές σου, κάνε μια γροθιά και άνοιξε τις παλάμες σου ξανά. Αυτό σε κάνει να ξεχωρίζεις στο ζωικό βασίλειο και είναι επίσης αυτό που σου δίνει τη δυνάτοτητα να σκαρφαλώσεις στα δέντρα.\nΤα χέρια σου είναι σχεδιασμένα να πιάνουν κλαδιά, οι ώμοι σου να κρατούν το σώμα σου όταν κρέμεσαι. Μην παραμελείς αυτό το βιομηχανικό σχεδιασμό και πλεονέκτημα. Ο λόγος για τον οποίο οι περισσότεροι άνθρωποι δεν μπορούν να σκαρφαλώσουν στα δέντρα είναι επειδή δεν το κάνουν πια, το έχουν ξεχάσει. Το μόνο που χρειάζεσαι πριν είναι μια προπόνηση στα χέρια και τους ώμους και σύντομα θα σκαρφαλώνεις σαν τον Ταρζάν!\n2 Το σκαρφάλωμα στα δέντρα είναι μια προπόνηση για όλο το σώμα\nΕάν ξεκινήσεις να σκαρφαλώνεις στα δέντρα θα διαπιστώσεις πόσο δύσκολο είναι και κάπως επώδυνο. Χρησιμοποιείς τα χέρια σου για να έλξεις το σώμα σου, τα πόδια σου για να δώσεις ώθηση στο σώμα σου να ανέβει προς τα επάνω και τους κοιλιακούς σου για να σταθεροποιήσεις τον κορμό σου. Όλο αυτό γυμνάζει όλο σου το σώμα και το τονώνει, ενώ γυμνάζει και ξεχασμένες μυικές ομάδες. Το τακτικό σκαρφάλωμα στα δέντρα θα σου χαρίσει ένα δυνατό σώμα, το οποίο θα είναι ιδιαίτερα λειτουργικό.\nΜην ξεχνάς πως ένα δέντρο δεν το ανεβαίνεις μόνο. Μπορείς να εξασκήσεις την ισορροπία σου, να περπατήσεις πάνω σε κλαδιά ή να κάνεις έλξεις.\n3 Το σκαρφάλωμα στα δέντρα ενισχύει την ιδεοδεκτικότητα\nΚάθε βήμα που κάνεις προς τα πάνω είναι μια πολύ σημαντική κίνηση. Τα μάτια σου πρέπει να είναι συντονισμένα με τα χέρια και τα πόδια σου συνεχώς. Στην αρχή θα δίνεις πολύ προσοχή σε αυτό, αλλά τελικά θα αναπτύξεις φυσικά αυτή την δεξιότητα και θα κάνεις τις κινήσεις να φαίνονται εύκολες. Τουλάχιστον ο Ταρζάν το κάνει να φαίνεται αρκετά εύκολο!\n4 Το σκαρφάλωμα στα δέντρα σε κάνει ευέλικτο\nΣηκώνοντας το πόδι σου μέχρι το κλαδί μπορείς να νιώσεις το τράβηγμα στα πόδια, έπειτα μπορείς να νιώσεις την επιμήκυνση των μυών στα χέρια ή το σώμα. Το φοβερό με τα δέντρα είναι ότι το καθένα είναι εντελώς διαφορετικά φτιαγμένο και αυτό σημαίνει ότι, μερικές φορές, έχουν μεγαλύτερα κενά ανάμεσα στα κλαδιά, κάτι που κάνει το σώμα σου να τεντωθεί ακόμη περισσότερο, αυξάνοντας την ευελιξία του.\n5 Το σκαρφάλωμα στα δέντρα σου φτιάχνει τη διάθεση\nΊσως αυτός να είναι και ένας καλός λόγος για να σκαρφαλώσεις στα δέντρα. Αν είχες μια κακή μέρα ανέβα σε ένα δέντρο και μέσα σε λίγα λεπτά η διάθεσή σου θα βελτιωθεί. Όταν είσαι έξω στη φύση, αλληλεπιδρώντας με τη φύση, σε κάνει να νιώθεις καλά. Όλες οι αισθήσεις σου ζωντανεύουν. Μια εντελώς νέα προοπτική προστίθεται στην εμπειρία της αναρρίχησης μέσω των αισθήσεων, καθώς το δέντρο κινείται και ακούγεται ο άνεμος να περνά μέσα από τα φύλλα. Κι αν αυτό δεν είναι σπουδαίο, τότε τί είναι;\nσκαρφάλωμα στα δέντρα fitness trend γυμναστική άσκηση προπόνηση στη φύση αναρρίχηση στα δέντρα δέντρο


Ανασκόπηση 2010-2019: Πόσο άλλαξαν οι ζωές μας την τελευταία δεκαετία;\nΥπάρχουν περίοδοι στην παγκόσμια ιστορία που είναι πιο υποτονικές, πιο αδιάφορες αν θες, που κυλούν αργά, που ο κόσμος προχωρά σχετικά ομαλά. Και υπάρχουν και περίοδοι που συμπυκνώνουν μέσα τους σαρωτικές αλλαγές, που σπρώχνουν την πορεία του κόσμου σε άλλη κατεύθυνση, που διαμορφώνουν ένα εντελώς διαφορετικό αύριο από αυτό που είχαμε φανταστεί. Η δεκαετία που αυτή τη στιγμή φτάνει στη δύση της ανήκει σαφώς στη δεύτερη κατηγορία.\nΉταν ακριβώς το 2010 όταν είδαμε στις οθόνες μας τον τότε Πρωθυπουργό Γιώργο Παπανδρέου να φέρνει στην Ελλάδα το πρώτο μνημόνιο. Και κάπως έτσι ξεκίνησε επισήμως η ελληνική κρίση, που μας έκανε να αποχαιρετίσουμε (για πάντα;) τον ξέφρενο τρόπο ζωής με τα μπουζούκια, τα ακριβά αυτοκίνητα και τους αμέτρητους διορισμούς στο δημόσιο. Η οικονομική κρίση δεν άλλαξε απλώς τον τρόπο που ζούμε, αλλά μας έφερε μπροστά στην κατάρρευση ολόκληρου του συστήματος αξιών μας: ιδιόκτητο ακίνητο, εξοχικό, αυτοκίνητο, σταθερή δουλειά, ρούχα μάρκας, ακριβό κινητό, διακοπές το καλοκαίρι στα ελληνικά νησιά και τον χειμώνα στα ελληνικά βουνά.\nΤο αστείο της υπόθεσης είναι ότι η ασύλληπτη ευημερία των προηγούμενων ετών μας είχε αφήσει τόσο φτωχούς πνευματικά που το πρόβλημα που αντιμετωπίσαμε μπροστά στα νέα δεδομένα δεν ήταν μόνο πρακτικό, αλλά και ψυχολογικό. Βυθιστήκαμε σε κατάθλιψη, όχι μόνο για τα αντικειμενικά προβλήματα που προέκυψαν, αλλά και γιατί δεν μπορούσαμε πλέον να ακολουθήσουμε τον προηγούμενο ξέγνοιαστο τρόπο ζωής μας. Η δε γενιά των σημερινών 30 plus που τότε ήταν έτοιμη να αναλάβει τα ηνία μπορούμε να πούμε ότι κατά κάποιον τρόπο καταστράφηκε: βρέθηκε εντελώς απροετοίμαστη μπροστά στις νέες συνθήκες και αφέθηκε να την πάρει το ρεύμα.\nΤο παράδοξο με την δεκαετία της κρίσης στην Ελλάδα είναι ότι βρεθήκαμε φτωχοί και κατ' επέκταση στάσιμοι σε μια εποχή που η παγκόσμια τεχνολογική ανάπτυξη υπήρξε ραγδαία. Μπορούμε με σιγουριά να πούμε ότι δεν εκμεταλλευτήκαμε καθόλου τις νέες δυνατότητες του διαδικτύου για να βγούμε από το εργασιακό μας τέλμα, αλλά παρόλ' αυτά πέσαμε με τα μούτρα στο ίντερνετ. Η δεκαετία αυτή μάς έφερε τα smart phones και τα social media και εμείς ενημερωνόμαστε, επικοινωνούμε και διασκεδάζουμε μέσα από την οθόνη του κινητού μας. Δίπλα στους πραγματικούς μας εαυτούς υπάρχουν πλέον και οι ψηφιακοί, που σε άλλες περιπτώσεις ταυτίζονται μεταξύ τους και σε άλλες αποκλίνουν.\nΕίναι προφανές ότι τις τελευταίες δεκαετίες οι δυτικές κοινωνίες έχουν ως κέντρο τους τον άνθρωπο, τάση που εντάθηκε και βρήκε την πλήρη της εφαρμογή χάρη στα social media. Η αυτοπροβολή μας και ο εγωκεντρισμός μας έχουν χτυπήσει κόκκινο μιας και πλέον όλοι έχουμε φωνή που ακούγεται και είμαστε εν δυνάμει celebrities χωρίς ουσιαστικά να κάνουμε τίποτα.\nΠαρόλο που η κρίση δεν έφερε τελικά μια μεγάλη κοινωνική επανάσταση (επανάσταση με την ευρεία έννοια του όρου) και μας έκανε περισσότερο μίζερους παρά μαχητικούς και αντιδραστικούς, οι κοινωνικές -αλλά και οι πολιτικές- αναταραχές ήταν πιο έντονες από ποτέ. Αυτό φαίνεται όχι μόνο από τα επεισόδια που συμβαίνουν στην πρωτεύουσα κατά καιρούς, αλλά από τις τεράστιες αλλαγές στη διαμόρφωση του πολιτικού σκηνικού: το ΠΑΣΟΚ πήρε την κατιούσα, εκλέχτηκε για πρώτη φορά αριστερή κυβέρνηση, η Χρυσή Αυγή μπήκε στη Βουλή. Αντιστοίχως διαμορφώθηκαν διάφορες ιδεολογίες, που απελευθέρωσαν ακραίες φωνές και δημιούργησαν βαθιά χάσματα (οι εκπρόσωποι όλων αυτών ξεκατινιάζονται κάθε μέρα στο facebook).\nΗ πολιτική και κοινωνική αυτή αναταραχή φυσικά δεν είναι εγχώρια υπόθεση, αλλά βρίσκεται σε άμεση συνάρτηση με μια παγκόσμια αναταραχή, καθώς παραπλήσια φαινόμενα συμβαίνουν σε όλον τον κόσμο. Με τις ισορροπίες να μπορούν να διασαλευτούν ανά πάσα στιγμή (και δεν ήταν λίγες οι φορές που κόντεψε να συμβεί αυτό), ήρθε ως αποκορύφωμα και ο πόλεμος στη Συρία, τον αντίκτυπο του οποίου δεχτήκαμε κι εμείς με τους χιλιάδες πρόσφυγες που έφτασαν στη χώρα μας. Το αποτέλεσμα για εμάς; Μεταξύ άλλων, ακόμα μεγαλύτερη πόλωση απόψεων.\nΚι ενώ φτάσαμε παγκοσμίως σε έντονες ιδεολογικές ακρότητες, αναπτύχθηκε παράλληλα μια τάση επιβολής της δικαιοσύνης. Με άλλα λόγια, το politically correct. Δεν είναι ανεκτό πλέον να μειώνονται και να προσβάλλονται άνθρωποι για τα κιλά τους, τις σεξουαλικές τους προτιμήσεις, την καταγωγή τους, το χρώμα τους, κοντολογίς έχει ξεκινήσει ένα ισχυρό κύμα αποδοχής και σεβασμού της διαφορετικότητας. Σε όλα αυτά ήρθε και κούμπωσε το 4ο κίνημα φεμινισμού, ενώ παράλληλα η ΛΟΑΤΚΙ Κοινότητα διεκδικεί πιο έντονα από ποτέ τα δικαιώματα της.\nΓενικά, μπορούμε να πούμε ότι τα τελευταία χρόνια είμαστε πιο ευαισθητοποιημένοι σε θέματα για τα οποία πριν δεν πολυνοιαζόμασταν και ότι προσπαθούμε να τηρήσουμε μια πιο υπεύθυνη στάση. Φροντίζουμε περισσότερο την υγεία μας, σεβόμαστε το περιβάλλον, προστατεύουμε τα ζώα, προσπαθούμε να έρθουμε σε πιο στενή επαφή με τη φύση. Όλα αυτά φαίνονται από τους νόμους που αφορούν την προστασία των ζώων, από το κίνημα του βιγκανισμού, από τους αυστηρούς κανονισμούς για τους χώρους εργασίας ή τις προδιαγραφές προϊόντων, ακόμα και από τον αντικαπνιστικό νόμο ή από την ευρύτερη χρήση ποδηλάτου, ενώ έχουν γίνει πιο ισχυρές από ποτέ οι φωνές για την επιτακτική ανάγκη προστασίας του περιβάλλοντος.\nΗ δεκαετία του 2010 υπήρξε μια δεκαετία ραγδαία στην εξέλιξη της και με πολύ έντονες και γρήγορες ζυμώσεις. Η ταχύτητα αυτή -σε συνδυασμό πάντα με την ευρύτατη χρήση του ίντερνετ και των social media- έδωσε έναν πιο γρήγορο ρυθμό ακόμα και στην ίδια μας τη ζωή, ακόμα και στην καθημερινότητα μας. Η πληροφόρηση (και η παραπληροφόρηση) ταξιδεύει με ιλιγγιώδη ταχύτητα (για να μην πω ότι γίνεται σχεδόν live), η επικοινωνία μας χάρη σε κινητό, social media, viber και δεν ξέρω κι εγώ τι άλλο είναι αμεσότατη, οι δραστηριότητες της καθημερινότητας μας (εξόφληση λογαριασμών, αγορές) μπορούν να γίνουν εύκολα και γρήγορα από το ίντερνετ.\nΗ ταχύτητα αυτή, ο ανταγωνισμός στις προσφερόμενες υπηρεσίες, η υπερπληθώρα πληροφοριών και επιλογών σε όλους τους τομείς μάς έκανε πιο απαιτητικούς, πιο υπερβολικούς και, το κυριότερο, πιο ανυπόμονους. Θέλουμε το γρηγορότερο ίντερνετ στο κινητό, πίνουμε βιαστικά καφεδάκια στα αμέτρητα stand up καφέ που έχουν ανοίξει, δεν έχουμε την υπομονή να ακούσουμε έναν ολόκληρο δίσκο αλλά πεταγόμαστε από τραγούδι σε τραγούδι στο youtube - ακόμα και οι (καταπληκτικές) σειρές που βλέπουμε τα τελευταία χρόνια μάς κάνουν όλο και λιγότερο απρόθυμους να δούμε μια ολόκληρη δίωρη ταινία.\nΤελικά τι μας έμεινε από αυτήν την δεκαετία (εκτός από τις χιλιάδες selfie στο κινητό); Η σκοτεινιά της μας ρούφηξε ή μας έδωσε ώθηση για δημιουργία και εξέλιξη; Οι κυρίαρχες ιδεολογίες μας ανάγκασαν να διαλέξουμε στρατόπεδο, διαμόρφωσαν τη σκέψη μας, ή επαναπαυτήκαμε στις θεωρίες συνωμοσίας; Ωριμάσαμε; Γίναμε σοφότεροι; Καταφέραμε να βρούμε μια θέση σε έναν χαώδη κόσμο που κινείται ιλιγγιωδώς; Και το κυριότερο: είμαστε προετοιμασμένοι για αυτό που έρχεται; Το οποίο, πρέπει να παραδεχτούμε αν δε θέλουμε να ζούμε με αυταπάτες, δε φαίνεται καθόλου ελπιδοφόρο.\nΠεριοδικό Ser-Free τ. 55, Δεκέμβριος 2019\nΜα σε τι χρειάζεται ο φεμινισμός; (Δεν έχουμε ήδη ισότητα;)\nΜε το 4ο κίνημα του φεμινισμού να βρίσκεται σε εξέλιξη, αυξήθηκαν παράλληλα, όπως είναι αναμενόμενο, και οι… μισογύνηδες, αυτοί που δε βλέπουν με θετικό μάτι τις αντιδράσεις των γυναικών, που τις θεωρούν υπερβολικές, που νομίζουν ότι οι γυναίκες θέλουν να πάρουν το πάνω χέρι. (Να διευκρινίσουμε εδώ ότι ο φεμινισμός έχει ως στόχο την ισότητα και όχι την… μητριαρχία). Οκ, δεν προκαλεί καμιά εντύπωση αυτό. Το ενδιαφέρον στην όλη υπόθεση είναι ότι υπάρχουν παράλληλα κι αυτοί που δεν είναι εναντίον του φεμινισμού, αλλά δε βλέπουν τον λόγο ύπαρξης του κινήματος. Μα τι θέλουν τέλος πάντων οι γυναίκες; Αφού ψηφίζουν, αφού εργάζονται, αφού είναι ανεξάρτητες, δεν υπάρχει ήδη ισότητα;\nΝαι, φαινομενικά υπάρχει ισότητα. Οι γυναίκες πλέον μπορούν να κάνουν -σχεδόν- ό,τι και οι άντρες. Έχουν όμως την ίδια αντιμετώπιση; Απολαμβάνουν τα ίδια προνόμια; Ή -για να το δούμε και αλλιώς- οι άντρες κάνουν ό,τι και οι γυναίκες;\nΙσότητα δεν υπάρχει ακόμα εφόσον:\n- Οι δουλειές του σπιτιού θεωρούνται αποκλειστικά ευθύνη της γυναίκας. Ακόμα κι όταν δουλεύει, ακόμα κι όταν δουλεύει τις ίδιες ώρες με τον σύντροφό της, ακόμα κι όταν φροντίζει παράλληλα τα παιδιά. Υπάρχουν βέβαια άντρες που βοηθούν στις δουλειές, αλλά προσέξτε λίγο την επιλογή του ρήματος: βοηθούν. Αυτό τι σημαίνει; Ότι είναι υποχρέωση της γυναίκας να αναλάβει το σπίτι και ο άντρας βοηθάει -από την καλή του την καρδιά- αν και όποτε θέλει. Αν δε θέλει καθόλου, κανένα πρόβλημα. Κανείς δε θα του την πει που δεν αστράφτει η κουζίνα ή που δεν υπάρχει φαγητό στην κατσαρόλα.\n- Τα παιδιά είναι επίσης δουλειά της γυναίκας. Τα παιδιά εξάλλου θέλουν… την μαμά τους. Η γυναίκα μετά τη γέννα πρέπει να τα βολέψει με τη δουλειά, πρέπει να παρατήσει τις προσωπικές της δραστηριότητες και πρέπει να αφοσιωθεί στο παιδί. Και ο άντρας βέβαια βοηθάει με το παιδί (ίδιο ρήμα πάλι, ε;), αλλά κανείς δεν έχει την απαίτηση να παρατήσει την δουλειά του ή να σταματήσει να βγαίνει για τσίπουρα με τους φίλους του. Ο άντρας που λείπει όλη μέρα από το σπίτι επειδή δουλεύει φροντίζει για την οικογένεια του. Η γυναίκα που κάνει το ίδιο πράγμα είναι αυτομάτως κακή μάνα. Πρόσφατη έρευνα έδειξε ότι το 47% των γυναικών αφήνουν οριστικά την δουλειά τους μετά την απόκτηση παιδιού, σε αντίθεση με το αντίστοιχο 4% των ανδρών.\n- Οι γυναίκες σκοτώνονται. Κυριολεκτικά. Δολοφονούνται. Στατιστικά, η πλειοψηφία των γυναικών που δολοφονούνται είναι θύματα του συντρόφου τους, σε αντίθεση με τους δολοφονημένους άντρες που δράστης είναι συνήθως κάποιος άγνωστος άντρας. Οι γυναικοκτονίες συνδέονται ασφαλώς με τη βαθιά ριζωμένη αντίληψη ότι η γυναίκα έχει σκοπό ύπαρξης την ευχαρίστηση και την εξυπηρέτηση του άντρα. Γυναίκες βιάζονται και δολοφονούνται. Γυναίκες κακοποιούνται και στο τέλος δολοφονούνται. Γυναίκες θέλουν να τερματίσουν τη σχέση με τον σύντροφο τους και δολοφονούνται.\n- Οι γυναίκες φοβούνται μήπως πέσουν θύμα βιασμού. Οι γυναίκες φοβούνται να γυρίσουν το βράδυ στο σπίτι μόνες τους, φοβούνται μήπως κάποιος τους ρίξει κάτι στο ποτό, φοβούνται μήπως κάποιος τις εκμεταλλευτεί αν πιούνε λίγο παραπάνω. Και μετά φοβούνται να το καταγγείλουν στην αστυνομία, γιατί η πρώτη ερώτηση που θα ακούσουν θα είναι "τι φορούσες;"\nΔεν είναι δυνατόν να πιστεύει κάποιος ότι έχουμε ισότητα όταν οι γυναίκες πέφτουν θύματα σεξουαλικής παρενόχλησης στη δουλειά (40-50% των γυναικών στις χώρες της ΕΕ έχει υποστεί διάφορες μορφές σεξουαλικής παρενόχλησης στον χώρο εργασίας) ή στο δρόμο, όταν δεν προτιμώνται σε σημαντικές θέσεις στον εργασιακό τους χώρο ή στην πολιτική, όταν δεν λαμβάνουν τον ίδιο μισθό με τους άντρες συναδέλφους τους, όταν δεν τους "επιτρέπεται" να είναι το ίδιο σεξουαλικά απελευθερωμένες με τους άντρες, όταν τις κακοσχολιάζουν επειδή δε θέλουν να παντρευτούν ή να κάνουν παιδιά, όταν σε ένα σοκαριστικά υψηλό ποσοστό πέφτουν θύματα κακοποίησης (το 43% των γυναικών στην ΕΕ έχουν βιώσει σωματική ή/και σεξουαλική βία από το σύντροφό τους).\nΤην επόμενη φορά που θα σκεφτείτε ότι υπάρχει ισότητα, αναλογιστείτε πώς αντιμετωπίζουμε έναν άντρα και πώς μία γυναίκα στα πιο απλά καθημερινά περιστατικά, τι προσδοκίες έχουμε από το κάθε φύλο, τι προνόμια απολαμβάνει το καθένα. Η πατριαρχία πλέον βρίσκεται στις λεπτομέρειες.\n(Περιοδικό Ser-Free τ.55, Δεκέμβριος 2019)


Ρένα Βλαχοπούλου: Σταύρος Ξενίδης\nΠραγματικά υπέροχος ηθοποιός. Αλήθεια σε πόσες άλλες ταινίες να είχε μεγάλο ρόλο όπως στη Βουλευτίνα; Και γιατί άραγε δεν έτυχε να ξανασυνεργαστούν με την Βλαχοπούλου; Ήταν εξαιρετικοί και οι δύο σ' αυτήν την ταινία.\n7 Νοεμβρίου 2008 - 12:41 μ.μ.\nΝικόλα, δεν ξέρω γιατί δεν έτυχε να ξανασυνεργαστούν. Έτσι κι αλλιώς η Ρένα δεν γύρισε πολλές ταινίες. Ευτυχώς έχουμε αυτήν τους τη συνύπαρξη για να τους χαιρόμαστε και τους δυο μαζί.


Δ.Στεργίου - Καψάλης: «Ανεξάρτητο Γενικό Νοσοκομείο με εφημερίες το Αμαλία Φλέμινγκ»\nΔημήτρης Στεργίου - Καψάλης: «Ανεξάρτητο Γενικό Νοσοκομείο με εφημερίες το Αμαλία Φλέμινγκ»\nΠαρέμβαση του πρώην δημάρχου\n6 Νοεμβρίου 2020 09:56:13\nΣε παρέμβασή του ο επικεφαλής του συνδυασμού «Δημοτική Συμμαχία» και πρώην δήμαρχος Πεντέλης Δημήτρης Στεργίου – Καψάλης επαναλαμβάνει το πάγιο αίτημά του για μετατροπή του «Αμαλία Φλέμινγκ» σε «ανεξάρτητο Γενικό Νοσοκομείο με εφημερίες με όλες τις ειδικότητες», επισημαίνοντας παράλληλα ότι η λειτουργία του «Αμαλία Φλέμινγκ» και του Παίδων Πεντέλης ως παραρτημάτων του Σισμανογλείου απέτυχε.\n«Για την ορθή προσέγγιση του θέματος και τη λήψη σωστών αποφάσεων που θα βοηθήσουν τον τόπο και τους κατοίκους του «παρεμβαίνω« με αίσθημα ευθύνης. Λόγω της σοβαρότητας του θέματος, της επί 21 χρόνια ήδη προσφοράς μου στην περιοχή ως πρόεδρος Κοινότητας Πεντέλης – δήμαρχος Δήμου Πεντέλης και ως άνθρωπος που αγωνίστηκα μαζί με το προσωπικό του Νοσοκομείου, κόντρα στις αποφάσεις του Υπουργείου Υγείας, για να μην κλείσει το Νοσοκομείο Φλέμινγκ και δρομολόγησα την μετατροπή του νοσοκομείου «Μπόμπολα» σε νοσοκομείο Πρωτοβάθμιας Φροντίδας του Δήμου Πεντέλης.\nΓια το νοσοκομείο «Φλέμινγκ» δεν πρέπει να τίθεται καν θέμα για συζήτηση πάνω στη σταθερή μας θέση «ανεξάρτητο γενικό νοσοκομείο με εφημερίες με όλες τις ειδικότητες». Η λειτουργία του νοσοκομείου «Φλέμινγκ» και του Παίδων Πεντέλης ως παραρτημάτων του Σισμανογλείου κράτησε αρκετά, απέτυχε απαξιώνοντας τη δυναμική του Φλέμινγκ και πρέπει να σταματήσει. Για το νοσοκομείο «Μπόμπολα» προτείνουμε να ακολουθηθεί η διαδικασία που η διοίκησή μας είχε ξεκινήσει με στόχο αυτό να γίνει νοσοκομείο Πρωτοβάθμιας Φροντίδας Δήμου Πεντέλης.\nΟι συζητήσεις που είχαν γίνει με τον πρώην διοικητή του Σισμανογλείου, Κο Κουταλά και την προϊσταμένη ΠΕΣΥ Κα Διαμαντοπούλου είχαν χαράξει σε γενικές γραμμές το πλαίσιο λειτουργίας του «Μπόμπολα» ως νοσοκομείου Πρωτοβάθμιας Φροντίδας. Σε γενικές γραμμές ο Δήμος θα ανελάμβανε τη συντήρηση των κτιριακών εγκαταστάσεων του νοσοκομείου και το Υπουργείο Υγείας τη στελέχωση, τη λειτουργία και τις δαπάνες τους. Δεν πρέπει ιδιαίτερα σήμερα να τίθεται θέμα αλλαγής χρήσης ή εκμίσθωσης των χώρων των νοσοκομείων αυτών, καταστάσεις που εγκυμονούν κινδύνους που παραμονεύουν και θα είναι για το κακό του τόπου μας και των ανθρώπων του.\nΔε δικαιολογείται δημοτικοί σύμβουλοι του Δήμου Πεντέλης να μη λειτουργούν στις γραμμές αυτές που αντιπροσωπεύουν τον τόπο και τους ανθρώπους του που υπηρετούν. Δε θα πρέπει να ξεχνάμε ότι στους χώρους αυτών των δύο (2), επαναλαμβάνω δύο (2) νοσοκομείων βρήκαν τη γιατρειά οι συγγενείς μας και πιθανόν εμείς οι ίδιοι και μάλιστα σε εποχές που οι κάτοικοι στην περιοχή μας ήταν οι μισοί ή και λιγότεροι. Αγωνιστείτε χωρίς ιδιοτέλεια και κομματοκεντρισμό για τον τόπο και τους ανθρώπους του. Στη ζωή τίποτα δεν χαρίζεται, όλα κερδίζονται».\nTags: Δημήτρης Καψάλης-ΣτεργίουΔήμος Πεντέληςνοσοκομείο Αμαλία Φλέμινγκ


Συνεχίζει στον ΠΑΟΚ η Παναγιωτίδου | PAOKVoice\nΣυνεχίζει στον ΠΑΟΚ η Παναγιωτίδου\nΚρούσμα κορωνοϊου στην ομάδα μπάσκετ του ΠΑΟΚ!\n«Θρίλερ» στο Γκλάντμπαχ-Ρεαλ – Όλα τα αποτελέσματα της βραδιάς\nΣε ομάδα-έκπληξη ο Κυριάκος Παπαδόπουλος!\nΒραζιλιάνικα ΜΜΕ : “Ζήτησε 6 εκατομμύρια ευρώ για τον Φερέιρα ο ΠΑΟΚ”!\n«Μήνυμα» Καντουρί για την επιστροφή του\n“Καθάρισε” τον Ολυμπιακό ο Σέρτζιο Ολιβέιρα!\nH ημερήσια ενημέρωση του ΕΟΔΥ\nΟ ΠΑΟΚ και το τμήμα Χάντμπολ Γυναικών ανακοινώνουν την ανανέωση της συνεργασίας με την αθλήτρια, Αναστασία Παναγιωτίδου, η οποία θα παραμείνει στο Δικέφαλο για την αγωνιστική περίοδο 2019-20.\nΗ 21χρονη που αγωνίζεται ως αριστερή ίντερ, θα φορέσει τα… ασπρόμαυρα για τέταρτη συνεχόμενη χρονιά και είναι έτοιμη για μία χρονιά πρωταθλητισμού στην Ελλάδα και ευρωπαϊκής καταξίωσης με την συμμετοχή των «νταμπλούχων» στο EHF European Cup.\nΜετά την συμφωνία ανανέωσης, η Αναστασία Παναγιωτίδου, δήλωσε:\n«Χαίρομαι πολύ που για τέταρτη συνεχόμενη χρονιά θα ανήκω στο δυναμικό της ομάδας του ΠΑΟΚ. Στόχοι μας φέτος είναι η υπεράσπιση των δύο εγχώριων τίτλων αλλά και μία αξιόλογη πορεία στην Ευρώπη. Εύχομαι σε όλους τους αθλητές υγεία και μία χρονιά γεμάτη επιτυχίες».\nΚαλή επιτυχία στην νέα χρονιά Αναστασία! Πάμε ΠΑΟΚ!\nTags: ΑΣ ΠΑΟΚΓυναικείο χάντμπολ\nΆμα δε σε θέλει η μπάλα... (video)\n«Μας έλειψε αυτό» (pic)\nΕκνευρισμός Ολυμπιακού στην ΕΠΟ\nΠανέμορφο γκολ του Γκάρι Ροντρίγκεζ απέναντι στην Ρεάλ Μαδρίτης


Peris Corner: 50 χρόνια Barbie\nΤα 50 χρόνια της διάσημης κούκλας Barbie γιορτάζονται φέτος. Ήδη η βιομηχανία της μόδας έχει επενδύσει στο πρόσωπο της ξανθιάς αφού την έχουμε δει με μικροσκοπικά Louboutin ψιλοτάκουνα, ενώ στην εβδομάδα μόδας της Νέας Υόρκης θα κάνει πασαρέλα. Όπως αναφέρει σε άρθρο της η Fashion Week Daily, διάσημοι σχεδιαστές όπως η Diane Von Furstenberg θα δανείσουν το ταλέντο τους για τη δημιουργία ρούχων εμπνευσμένα από τη Barbie. Τα υψηλής ραπτικής ενδύματα θα συνοδεύονται από συλλογή κοσμημάτων και accessoires του οίκου Bulgari.\nΣημειώνεται ότι ο οίκος Bulgari έχει τη δική του επέτειο φέτος. Πρόκειται για τα 125κοστά γενέθλια από την ίδρυσή του. Για το λόγο αυτό, στις 20 Μαΐου 2009 θα γίνουν τα εγκαίνια μιας μεγάλης έκθεσης στο Palazzo delle Esposizioni της Ρώμης. Τα έσοδα της έκθεσης θα δοθούν για την καμπάνια Save the Children "Rewrite the Future". Στόχος είναι η χρηματοδότηση εκπαιδευτικών προγραμμάτων για 8 εκατομμύρια παιδιά που βρίσκονται σε εμπόλεμες περιοχές.\nΓια την επέτειο της Barbie θα κυκλοφορήσει portfolio με φορεμένες τις διάσημες δημιουργίες. Η επιμέλεια της φωτογράφησης είναι του Fabrizio Ferri.


Τετάρτη, 18 Νοεμβρίου 2009 11:05\nΜε την έκθεση Dalibros στην οποία αποτυπώνεται η ιδιαίτερη σχέση του Σαλβαντόρ Νταλί με τα βιβλία, εγκαινιάστηκε η νέα στέγη του Ινστιτούτου Θερβάντες, στο Σύνταγμα. Η έκθεση θα διαρκέσει μέχρι τις 30 Ιανουαρίου 2010, ενώ στις αρχές του φθινοπώρου παρουσιάστηκε στη Βίλα Μπιάνκα στη Θεσσαλονίκη. Η έκθεση θα απαρτίζεται από φωτογραφίες και έντυπο υλικό, που «φωτίζουν» τη σχέση του κορυφαίου Ισπανού ζωγράφου με τα βιβλία. Τα εκθέματα αναπτύσσονται σε τρεις ενότητες: φωτογραφίες, αλληλογραφία, αποσπάσματα βιβλίων και άλλο έντυπο υλικό που θα παρουσιάζουν τις ιδιότητες του Νταλί ως συγγραφέα, ως αναγνώστη, αλλά και ως εικονογράφου βιβλίων. Ο Νταλί έχει άλλωστε εικονογραφήσει σπουδαία αριστουργήματα, όπως ο Δον Κιχώτης, η Κάρμεν και η Αλίκη στη Χώρα των Θαυμάτων. Κάθε φορά που κάποιο έργο τον συγκινούσε, εκείνος επιθυμούσε να το μετατρέψει σε εικόνες, μέσα από την εικονογράφησή του.\nΤοποθεσία Ινστιτούτου Θερβάντες, Μητροπόλεως 23, Σύνταγμα Ημερομηνία Έως τις 30 Ιανουαρίου Πληροφορίες Τηλ.: 210 3634117 Σχετικές ειδήσεις\nΤην Κυριακή 11 Δεκεμβρίου 2016 στις 12.00 το μεσημέρι εγκαινιάζεται η ομαδική έκθεση που επιμελείται η ιστορικός τέχνης Ελισάβετ Πλέσσα, με τίτλο «Ornament». Η έκθεση θα διαρκέσει έως και το Σάββατο 14 Ιανουαρίου 2017. 06.07.2016 14:29


Αρχική ΑΡΧΕΙΑΚΑ Η τοπική ειδησεογραφία στο 78ο φύλλο (19/01/1996) της εφημερίδας «Τα Μετέωρα»\nΗ τοπική ειδησεογραφία στο 78ο φύλλο (19/01/1996) της εφημερίδας «Τα Μετέωρα»\n19 Ιανουαρίου 2019, 20:32\nΣτο 78ο φύλλο της εφημερίδας «Τα Μετέωρα», που κυκλοφόρησε στις 19 Ιανουαρίου 1996, υπήρχαν μεταξύ άλλων και τα εξής θέματα:\nΜΕ ΜΙΑ ΑΝΕΥ προηγουμένου «επαναστατική» κίνηση η Δημοτική αρχή Καλαμπάκας σε συνεδρίασή της την περασμένη Τρίτη αποφάσισε να κατακρατήσει και αξιολογήσει η ίδια τις 470 ενστάσεις που υποβλήθηκαν στη δεύτερη ανάρτηση της Πράξης Εφαρμογής του Σχεδίου Πόλεως. Κανονικά, η Δημοτική Αρχή θα έπρεπε, αφού συγκέντρωσε αυτές τις ενστάσεις να τις προωθήσει στο Τμήμα της Πολεοδομίας της Νομαρχίας Τρικάλων, η οποία θα τις μελετούσε σε συνεργασία με το Μελετητικό Γραφείο. Δεν έπραξε αυτό όμως και κατακράτησε τις ενστάσεις με το αιτιολογικό ότι ο αριθμός τους (470) ήταν αδικαιολόγητα μεγάλος και προκαλούσε σοβαρές υπόνοιες εσκεμμένης καθυστέρησης στην ολοκλήρωση του σχεδίου πόλεως… Την ερχόμενη Παρασκευή 27 τρέχοντος μηνός θα συνέλθει και πάλι το Δημοτικό Συμβούλιο και θα αποφασίσει οριστικά για το μέλλον του Σχεδίου Πόλεως.\nΕΝΑΣ ΑΠΟ τους πλέον επικίνδυνους δρόμους έχει γίνει η οδός Πίνδου ή Περιφερειακός, όπως είναι γνωστή σε πολλούς. Και έγινε επικίνδυνη όχι μόνο για τους Καλαμπακιώτες που περνούν από κει, αλλά και για χιλιάδες άλλων διερχομένων απ’ όλον τον κόσμο. Οι ντόπιοι μάταια, δυστυχώς, έχουν κατ’ επανάληψη καταγγείλει την απαράδεκτη κατάσταση της οδού Πίνδου στη Δημαρχία, η οποία δεν φαίνεται να έχει δείξει τη δέουσα ευαισθησία. Με τα πρώτα νερά, η οδός Πίνδου πλημμυρίζει με ολέθρια αποτελέσματα για τους πεζούς, αλλά πολύ περισσότερο για τους οδηγούς αυτοκινήτων.\nΜΕΓΑΛΗ ΕΠΙΤΥΧΙΑ σημείωσε ο χορός των Κυνηγών που πραγματοποιήθηκε το περασμένο Σάββατο στο κέντρο «Τσίκαρης». Πάνω από εξακόσια άτομα παραβρέθηκαν κατακλύζοντας την αίθουσα από πολύ νωρίς.\nΟ ΣΥΝΤΟΠΙΤΗΣ ΜΑΣ Βασίλης Μπάτσιος κατέκτησε το χρυσό μετάλλιο στο 7ο Πανελλήνιο Πρωτάθλημα αναρρίχησης και στην κατηγορία Εφήβων.\nΤΗΝ ΠΕΡΑΣΜΕΝΗ Κυριακή πραγματοποιήθηκε στο Φλαμούλι το Περιφερειακό Πρωτάθλημα ανώμαλου δρόμου. Τους αγώνες διοργάνωσαν η ΤΕ ΣΕΓΑΣ Δ. Θεσσαλίας σε συνεργασία με τον Γυμναστικό Σύλλογο Τρικάλων. Στην κατηγορία των ανδρών, ύστερα από έναν εκπληκτικό αγώνα, την πρώτη θέση κατέκτησε ο συμπολίτης μας αθλητής Χρήστος Τούλας του Γ. Σ. Καλαμπάκας, ο οποίος κάλυψε απόσταση 12.000 μέτρων σε 38’ 16’’ 7. Σημαντική διάκριση πέτυχαν και οι: Σακκάς Βασίλης και Μεγαρχιώτης Θεόδωρος, οι οποίοι στην κατηγορία των Εφήβων τερμάτισαν 8ος και 9ος αντίστοιχα.\nΤΗΝ ΠΕΡΑΣΜΕΝΗ Τετάρτη ο Α.Σ. Μετεώρων έλυσε κοινή συναινέση τη συνεργασία του με τον προπονητή κ. Σωτήρη Καλαντζή, αφού προηγήθηκε συνάντηση των δύο πλευρών.\nΠροηγούμενο άρθροΞηρή επιδερμίδα; Τα 5 tips που θα σώσουν το δέρμα σου\nΕπόμενο άρθροΟ Αγροτικός Γαλακτοκομικός Συνεταιρισμός Μετεώρων «ΑΓΡΟ.ΓΑΛ.» έκοψε την πίτα του\nΜε κύριο θέμα το αποτέλεσμα των πρόσφατων εθνικών εκλογών, κυκλοφορεί σήμερα η εφημερίδα «Τα Μετέωρα». Στο ειδικό 8σέλιδο ένθετο θα βρείτε αναλυτικά τα αποτελέσματα...\nΣτο 102o φύλλο της εφημερίδας «Τα Μετέωρα», που κυκλοφόρησε την 5η Ιουλίου 1996, υπήρχαν μεταξύ άλλων και τα εξής θέματα: ΤΟ ΟΜΟΣΠΟΝΔΙΑΚΟ Συνταγματικό Δικαστήριο της...


il manifesto: Εκτός πραγματικότητας...\nΑυτά τα λέει ένα κόμμα που δούλεψε ψιλό γαζί τον λαό, τάζοντας «φιλολαϊκές» λύσεις εντός συστήματος και μάλιστα υλοποιώντας την αντιλαϊκή επίθεση.\nΤα λέει ένα κόμμα που έβαλε πλάτη πολύ περισσότερο από τους προκατόχους του στη συντηρητικοποίηση του λαού, στην υπονόμευση του εργατικού - λαϊκού κινήματος. Το κόμμα που απολαμβάνει τις δάφνες που του έχουν απονείμει οι βιομήχανοι, οι εφοπλιστές, η «διαβολικά καλή» αμερικανική πρεσβεία και κάθε λογής ιμπεριαλιστικά επιτελεία...\nΑυτό το κόμμα που έστρωσε με την πολιτική του τη συκοφάντηση των αξιών και των αγώνων του λαϊκού κινήματος, της αριστεράς, το δρόμο στη ΝΔ που ήρθε φουριόζα να επιταχύνει...\nΑλήθεια ποιος είναι εκτός πραγματικότητας;\nΤέλος, όσον αφορά τις επισημάνσεις ότι «είναι θετικό ότι το ΚΚΕ διατήρησε τις δυνάμεις του γιατί θα χρειαστούν στους αγώνες ενάντια στη νεοφιλελεύθερη επίθεση της ΝΔ», που λένε παρακάτω, ας αφήσουν τα σάπια. Το ΚΚΕ βρίσκεται απέναντι στις αστικές κυβερνήσεις, στις κυβερνήσεις που υπηρετούν τα συμφέροντα του κεφαλαίου, έτσι θα κάνει απέναντι και στη ΝΔ, όπως πολέμησε και την κυβέρνηση που συγκρότησαν με τους ακροδεξιούς ΑΝΕΛ ...\nΜην χτυπάνε ανοιχτές πόρτες.\nΟσον αφορά τα «αντιδεξιά μέτωπα» που θέλουν να στήσουν ας ψάξουν αλλού...


Σαν σήμερα το 1948 η ενσωμάτωση των Δωδεκανήσων στην Ελλάδα | Χρυσή Αυγή\nΣάββατο, 7 Μαρτίου 2020 - 16:13\nΗ 7η Μαρτίου του 1948 αποτελεί ορόσημο για τα Δωδεκάνησα. Είναι η μέρα που τα νησιά μας, από τη σύσταση του νεοελληνικού κράτους, γίνονται πλέον αναπόσπαστο κομμάτι της Ελλάδας.\nΤα Δωδεκάνησα (Πάτμος, Λέρος, Κως, Κάλυμνος, Αστυπάλαια, Νίσυρος, Τήλος, Σύμη, Ρόδος, Χάλκη, Κάρπαθος, Κάσος) εξαιτίας της γεωγραφικής τους θέσης στο σταυροδρόμι ανατολής και δύσης υπέστησαν πολλές επιδρομές στην ιστορία τους από Πέρσες, Σαρακηνούς, Βενετούς, Γενουάτες, Τούρκους (Σελτζούκους και Οθωμανούς). Από το 1309 μέχρι το 1522 περιήλθαν στην εξουσία των Ιωαννιτών Ιπποτών (υπάρχουν εμφανή τα σημάδια της εποχής αυτής στην Ρόδο). Από τότε και μέχρι το 1912 βρίσκονταν υπό την κυριαρχία των Οθωμανών Τούρκων, ζώντας τη χειρότερη δουλεία, με διωγμούς, παιδομάζωμα, δήμευση περιουσιών και μαρτύρια προκειμένου να αλλαξοπιστήσουν.\nΤο 1821 επαναστάτησαν μαζί με άλλες περιοχές της Ελλάδος. Ακολούθησαν σφαγές και το ολοκαύτωμα της Κάσου, επεστράφησαν όμως στους Τούρκους μαζί με την Σάμο με το Πρωτόκολλο του Λονδίνου το 1830 όπου αναγνωρίστηκε η πολιτική ανεξαρτησία της Ελλάδας, με αντάλλαγμα την Εύβοια.\nΤο 1911 κατελήφθησαν από τους Ιταλούς. Με τη συνθήκη των Σεβρών τον Αύγουστο του 1920 παραχωρήθηκαν στην Ελλάδα, εκτός από τη Ρόδο. Το 1923, μετά από τη Μικρασιατική καταστροφή, στη διάσκεψη της Λωζάννης, παρέμειναν στην Ιταλία. Ο Μεταξάς είχε τότε διαμαρτυρηθεί έντονα στον Γκράτσι για την στάση του Μουσολίνι, ο οποίος αντιπροσώπευε την Ιταλία.\nΟι Δωδεκανήσιοι στη μακραίωνη ιστορία τους παρόλα όσα πέρασαν, διατήρησαν ανέπαφη την ελληνική γλώσσα, την θρησκεία, τα ήθη και τα έθιμα, τις παραδόσεις τους.\nΌταν οι Ιταλοί συνθηκολόγησαν το 1943, ήταν η σειρά των Γερμανών να γίνουν κύριοι των Δωδεκανήσων, με άφθονο αίμα να χύνεται για την απελευθέρωσή τους. Μετά το τέλος του πολέμου, πέρασαν στους Άγγλους. Το 1946, στη Διάσκεψη Ειρήνης των Παρισίων, η Ελλάδα τόνισε τα θέματα της Βορείου Ηπείρου, των συνόρων με τη Βουλγαρία και της Δωδεκανήσου. Τελικά μόνο η Δωδεκάνησος έγινε ελληνική. Η παράδοση των Δωδεκανήσων στην Ελλάδα έγινε από τις βρετανικές αρχές στις 31 Μαρτίου 1947 και η επίσημη τελετή ενσωμάτωσης έλαβε χώρα στις 7 Μαρτίου 1948.


Νονά στη Λάρισα έγινε η Ντόρα Μπακογιάννη\nΠαρ. 3 ΔΕΚ 21 00:33\n04.09.2021 - 20:50\nΓια ένα πολύ ευτυχές γεγονός βρέθηκε στη Λάρισα η Ντόρα Μπακογιάννη, η οποία βάπτισε την κόρη του γιατρού και επιχειρηματία στον χώρο της Υγείας (Animus) Γιάννη Νταβέλη.\nΗ τελετή έγινε στον Μητροπολιτικό Ναό του Αγίου Αχιλλίου, όπου παραβρέθηκαν γνωστοί Λαρισαίοι. Την βάπτιση τέλεσε ο Μητροπολίτης Λαρίσης και Τυρνάβου Ιερώνυμος.\nΤο παρών έδωσαν οι βουλευτές της ΝΔ Μάξιμος Χαρακόπουλος, Χρήστος Κέλλας, Στέλλα Μπίζιου, η βουλευτής του Κινήματος Αλλαγής Ευαγγελία Λιακούλη, ο δήμαρχος Λαρισαίων Απόστολος Καλογιάννης, ο πρόεδρος του Περιφερειακού Συμβουλίου Βασίλης Πινακάς, ο δήμαρχος Τεμπών Γιώργος Μανώλης, ο πρώην δήμαρχος Λαρισαίων Κώστας Τζανακούλης, ο Γενικός Αστυνομικός Διευθυντής Θεσσαλίας Αστέριος Μαντζιώκας, η περιφερειακή σύμβουλος Τάνια Δόκου, όπως επίσης στελέχη του ιατρικού χώρου, του επιχειρηματικού κόσμου και φορέων της περιοχής.\nΚώστας Μπακογιάννης: Έγινε ο νονός του μικρού Ανδρέα\nΗ γιαγιά Ντόρα Μπακογιάννη: Για μπάνιο με τα επτά εγγόνια της στα Χανιά


Μετά από αρκετό καιρό αποφάσισε να φύγει στην έρημο για μεγαλύτερη άσκηση και ησυχία. Με την ευλογία του γέροντά του κατέφυγε σε έρημους και απρόσιτους τόπους της Λυκίας. Εκεί με αδιάλειπτη προσευχή, νηστεία, αγρυπνία και πόλεμο κατά των παθών του έφτασε σε ύψη αγιότητας.\nΕίχε γίνει πολύτιμο σκεύος του Αγίου Πνεύματος. Ιδιαίτερα θεωρούσε ο ασκητής Γεράσιμος ως ύψιστη πρακτική της πνευματικής του πορείας και του αγώνα του κατά των παθών, την νηστεία. Είχε γίνει για τους άλλους μοναχούς της Λυκίας πρότυπο ασκητού.\nΤο 451 αποφασίζει να πραγματοποιήσει το όνειρό του. Άφησε το ασκητήριό του στη Λυκία και έφτασε στα Ιεροσόλυμα. Πρώτα απ’ όλα προσκύνησε τον Πανάγιο Τάφο του Σωτήρα και το φρικτό Γολγοθά. Κατόπιν κατευθύνθηκε προς την έρημο της Νεκράς Θαλάσσης για να βρει το κατάλληλο μέρος για να ασκητέψει.\nΦρόντισε να βρίσκεται κοντά στην έρημο Ρουβά, όπου ασκήτευε ο Μέγας Ευθύμιος, για να τον συμβουλεύεται. Τον επισκέπτονταν συχνά για να παίρνει οδηγίες για τον πνευματικό του αγώνα. Τελικά εγκαταστάθηκε σε ένα ερημικό μέρος κοντά στον Ιορδάνη, όπου αποφάσισε να περάσει τη ζωή του με αυστηρή άσκηση.\nΗ ζωή του στο αφιλόξενο εκείνο μέρος ήταν δύσκολη. Τον βασάνιζε η αφόρητη ζέστη, διότι, όπως είναι γνωστό, βρίσκεται περί τα τετρακόσια μέτρα κάτω από την επιφάνεια της θάλασσας. Περισσότερο απ’ όλα τον βασάνιζε ο διάβολος, ο οποίος πάσχιζε να τον κάνει να επιστρέψει στον κόσμο.\nΕκείνος όμως έμενε αμετακίνητος στην απόφασή του και αγωνίζονταν εναντίον των δαιμονικών πειρασμών, με αδιάκοπη προσευχή, αυστηρή νηστεία και αγρυπνία. Κατόρθωσε να νικήσει τους τρεις μεγάλους πειρασμούς: την σάρκα, τον κόσμο και το διάβολο και να γίνει χαριτωμένος, αποδέκτης της Θείας Χάριτος.\nΗ φήμη του δεν άργησε να διαδοθεί. Πλήθος ασκητών συνέρρεαν στο ασκητήριό του να πάρουν την ευλογία του και να ωφεληθούν από τη σοφία του. Πολλοί είχαν εγκατασταθεί τριγύρω, ώστε να τον έχουν ως πνευματικό τους καθοδηγητή.\nΤο γεγονός αυτό ανάγκασε τον άγιο ασκητή να ιδρύσει κοινόβιο μοναστήρι, μία λαύρα, όπου έγινε ηγούμενος ο ίδιος, ένα μίλι μακριά από τον Ιορδάνη. Οι φυσικές πολυάριθμες σπηλιές της περιοχής χρησιμοποιήθηκαν ως κελιά για τους μοναχούς. Από τη λαύρα αυτή ο άγιος Γεράσιμος πήρε την ονομασία Ιορδανίτης.\nΈφτασε σε μεγάλα ύψη αγιότητας, ώστε και αυτά τα άγρια σαρκοφάγα και αιμοβόρα θηρία τον σέβονταν, δεν τον πείραζαν και μάλιστα τον υπηρετούσαν. Όπως αναφέρεται στο συναξάρι του, συνάντησε κάποτε ένα λιοντάρι, το οποίο είχε καρφωμένο στο πόδι του ένα καλάμι και υπέφερε. Ο άγιος πλησίασε, έβγαλε το καλάμι και περιποιήθηκε την πληγή του.\nΕκείνο από τότε τον ακολουθούσε πιστά και τον υπηρετούσε. Συνόδευε το γαϊδουράκι της λαύρας, που μετέφερε νερό από τον Ιορδάνη στη Μονή. Όταν πέθανε ο άγιος, το λιοντάρι έμεινε χωρίς τροφή και νερό, πάνω στον τάφο του αγίου, όπου πέθανε ύστερα από μερικές μέρες!